text:
歌名Desperate Man 歌手名 Eric Church
歌詞
Boo boo Boo boo boo boo, boo boo boo Boo boo boo boo, boo boo boo Boo boo boo boo boo I've seen the Joshua Tree Got down on my knees Threw the Virgin Mother a prayer I've walked glass barefooted Strolled 'cross the devil's hot coal I've tried everything, I swear Oh but hey (hey), what can I say? I'm a desperate man I said hey (hey), what can I say? I'm just a desperate man Boo boo Boo boo boo boo, boo boo boo Boo boo boo boo, boo boo boo Boo boo boo boo boo Fortuneteller told me "No more last chances You got no future at all" Oh but I ain't listenin' To black-hearted gypsy Then a crucifix to a bedroom wall But hey (hey), what can I say? I'm a desperate man I said hey (hey), what can I say? I'm just a desperate man Boo boo Boo boo boo boo, boo boo boo Boo boo boo boo, boo boo boo Boo boo boo boo boo Boo boo Boo boo boo boo, boo boo boo Boo boo boo boo, boo boo boo Boo boo boo boo boo I'm a half-cock, full-tilt, scarred-hands-to-the-hilt, don't-push-me grown-ass man Yeah flashin' light, caution, careful where ya cross son, 'til she comes back again But now hey (hey), what can I say? I'm a desperate man Oh hey (hey), what can I say? I'm just a desperate man Oh hey (hey), I said hey (hey) Woah what can I say, I'm a desperate man Oh hey (hey), I said hey (hey) I'm just a desperate man Boo boo Boo boo boo boo, boo boo boo Boo boo boo boo, boo boo boo Boo boo boo boo boo Grown-ass man Boo boo Boo boo boo boo, boo boo boo Boo boo boo boo, boo boo boo Boo boo boo boo boo Boo boo Boo boo boo boo, boo boo boo Boo boo boo boo, boo boo boo Boo boo boo boo boo


c: text/html

text:
Home -- Fulfulde -- Perform a PLAY -- 111 (A promise is a promise)
111. Fodaari ko fodaari
Ngaño 1 : "Ɗoftee mo! Men foolii on."
Ngaño 2 : "Hita on hoolor ko lanɗo mon on wi’ata on kon. O fenanay on woni!"
Ngaño 1 : "Ko lanɗo men wi’eteeɗo on Sankeriibi åuri jogaade doole!"
Ngaño 2 : "Eyyoo, ko on foolaaåe, hinaa on suufaaåe."
Ngaño 1 : "E si tawii ko Alla woni ko hoolorɗon, haray gasii."
Ngaño iwruɗo on e leydi Asirii ndin yani e saare Yerusalaam nden wondude e suufaaåe guluuje teemeɗɗe 200.
Yimåe wonåe åen ka hoore maandi saare nden no deýýiti. Oo lanɗo wi’eteeɗo Iwala no anndunoo wonde åe jogaaki tama’u woo e ga’al ɗoo. Kono himo jogitinoo aala mo ngaño on andaa few fii muuɗun. Aala okkoowo polgal ngal soono wo.
On aala tawaaka e nder adadu jogaaji waɗirɗi ɗin hare, kono ko ka nder åernde makko, e maanaa : hoolorgol Alla. On mo no mari on aala hulataa ngaño.
Fii nelal Hazqi’iila ngal : "Ko onon yo lanɗo on Iwala, e hino åatakuru ndu Sankeriibu addi ndun."
Iwala : "Wota a hulu. Ko enen Alla wonani. Hoolee mo!"
Iwala ýetti åataakuru ndun, o yahi ka juulirde mawnde, o torii ndee toraare ɗoo :
Iwala : "Joomiraaɗo, ko an woni Alla amen on. Ko an tun woni lanɗo. Danndu men fii no fow yi’ira wondema ko an tun woni Alla wurɗo on."
Woååe no sikki wonde si yimåe åen no gomɗi Alla, haray piiji ɗin fow hoyanayåe ka nder ngurndan maååe. Kono Kitaabul Muggadasi on hinaan ɗun woni ko holli. Wonde, Alla newnay yo satteendeeji hewtu en sabu ko ɗi ndarndanɗe fii ndaarugol si tawii hiɗen gomɗini mo tigi.
Iwala yawti nden ndarnndande ɗon, Alla daalani ɗun ɗoo :
E hino ko Alla Joomiraaɗo on daali kon : Mi heɗike tornde maa nden. Ngaño on waawataa fiɗude hay laañal gootal ka saare.
Ko non woniri? Hay laañal gootal?
Janngo mun, yimåe åen fow felliti ɗun.
Gorko : "A yi’ii honno nee! Ngaño on foolaa-ma!"
Gorko : "Fureeji ɗin no hen fow. Ko hombo fooli ngaño on?"
Ka nder Kitaabul Muggadasi, hiɗen wi’aa wonde Alla neluno malaa’ikaajo jemma. On malaa’ikaajo wari suufaaåe 185.000 ka ayåe åen. Ko ɗun si hay laañal gootal fiɗaaka ka saare.
Ko Alla fodi kon, o hunnay ɗun tigi.
Hiɗen waawi mo hoolaade ko timmi, wano windorii non ka Kitaabul Muggadasi ka Zabuura 33 aaya 4 on :
"Ko fii daalol Joomiraaɗo on ko feewungol, golle makko ɗen fow ko holniiɗe."
Janngu daaluyee Alla on, hooloɗaa mo. Onsay, a hendoto nafoore fii ko Alla mo Iwala on wonirnoo non e no o woniri non e ɗiya saa’iiji feýýuɗi ɗi dillataa. Ko Alla fodi kon, o hunnay ɗun tigi.
Windanan si tawii a jogaaki Kitaabul Muggadasi on. Mi okkete wootere.
Yewtooåe : Fillitotooɗo, ayåe åen ɗiɗo, Iwala, nelal Iwala ngal, gorko
© Copyright : CEF Allemagne

robotstxt: allowed

filter: keep


text:
Hankadi dey nattii gubbe, ɓayri woote ndawii ñalnde 23 noowammbar 2013, ngam cuɓagol depiteeji e diisneteeɓe. fotde 1 200 000 neɗɗo ina mbinnditii e doggol woote hee, 71 parti ina njeytoraa heen. Kanndidaaji ɗii ko 440 (heen 428 ummorii ko e partiiji hee, 12 ko kaɓɓondire partiiji). Ɓee fof noon njiylotoo ko jooɗaade e 147 siis asaambele ngenndi (wonnoo ko 95 fat), tawi heen 20 ko rewɓe ndesanaa ɗum en.
Meeriiji ɗii noon ko 218. UPR, hono parti laamu nguu, joɗɗinii 218 doggol, Tawaasul joɗɗini ko 155 doggol, rewi heen ko APP, 150 doggol, El Wiam joɗɗinii 103 doggol, parti biyeteeɗo Sursaut oo (ine wiyee ko parti mo hooreejo leydi ndii sosi) joɗɗinii kam ne 95 doggol.
Partiiji luulndo ngoo kam e MPR (Haamiidu Baaba) e ADIL (wul Waagef) e Timtimol (BALAS) e pelle TPMN e Kawtal e IRA (Biraam) ekn … ko taƴiiɗi (gedduɗi) woote ɗee e fawaade e hujja wonde woote ɗee ngonaa ɓamdaaɗe, heewɓe e yimɓe leydi ndii (haa arti e ɓaleeɓe) mbinnditaaki ekn… Ko parti biyeteeɗo Tawaasul oo gooto bonni haɓɓere luulndo ngoo ndee, sibu ko kanko tan woni parti jeyaaɗo e COD jahɗo woote.
To bannge woote ɗee e koye mum en, yimɓe ɓee ina teskii ɗe newaaki faamde sibu kanndidaaji ɗii ina keewi haa ɓurti, ko ɗum tagi maaɗe maɓɓe ina metti heɓtinde e ɗereeji woote ɗii sibu aɗe pamɗi. Ko ɗereeji nay cukkuɗi, njolletee e keesuuji 4. Ko ɗum tagi heewɓe njuumii e woote mum en, ina wiyee boom hay « hooreejo leydi oo, hono Muhammed wul Abdel Asiis juumii heen, nde boniraa heen ɗerewol gootol. Ma o lomtinanaa ngol nde o heɓi wootde ». Ɗuum nii ma a taw jeyi sabaabu, e won ɗiin nokkuuji, woote ɗee njoofoyi ko subaka janngo mum.
Ina teskaa woote ɗee njahraani no woote poti yahrude. Sibu, ko balɗe 13 caggal woote ɗee nde CENI rokki njeñtudi majje. A nanat ɗum hannde, nantaa goɗɗum janngo. Parti fof ina jogii limooje mum, ɗe njiidaa e limooje ɗe CENI jogii ɗee. Waɗi noon ko yonaaɓe kanndidaaji ɗii, ndokkaaka koppi seedanteeje woote no laawol wiyri nii. Yeru yimɓe APP ceppii to Suwoyraat, haa woodi gaañiiɓe, seppooji goɗɗi mbaɗii to Barkewol, to Nuwadibu, to Ajuweer, e Nuwaasoot ekn … Ma a taw partiiji ɗii kala njooɓtoriima CENI leelde golle e waylude limmoje woote ɗee. Yanti heen ardinaaɓe birooji woote ɗii nganndanaa golle ɗee : ndeen ko jagge laamu, haa arti e jannginooɓe keewnoo halfineede golle ɗee, hikka noon, nde tawnoo ina waɗi kaalis, ko e « mbeddaaji tan » ɓe ƴettaa. Yoga e maɓɓe nganndaa no woote njahrata, tee mbaawaa hay winndude seedantaagal woote. Ɗum na jeyaa e ko jiiɓi limooje ɗee. So nde jam, woote ɗee mbaɗtete.
Geɗel gootel kam ina laaɓani en : geɗe keewɗe, ɗe en mbaawaa limtidde, ina ceedtoo baasgol woote ɗee rewde laawol. Yooɓtoraa heen ko CENI, kono enen mbiyaten foti yooɓtoreede ɗum ko ɓeen toɗɗinooɓe CENI oo, woni senngo laamu nguu e partiiji CAP. Waɗi noon ko kamɓe cuɓii yimɓe ardiiɓe CENI ɓee, ko laamu nguu (hooreejo leydi ndii) waawni CENI lajal 23 noowammbar 2013 ngal yimɓe fof njenanaa ko ñoosingal.
Heewɓe ina mbiya wonde ɓurata himmande laamu nguu ko hollitde wonde ko COD geddi woote ɗee koo, haɗaani yimɓe wootoyde. Ko ɗum nii waɗi ɓe noosde wonde ko ina tolnoo e 900 000 neɗɗo, woni 75% (nder 1 200 000 winnditiiɓe ɓee), ngootii. Kono tan eɗen nganndi, ko fotnoo winnditaade koo, ɓurii ɗoon, e fawaade e ooɗoo hiisa : yimɓe Muritani fof ko hedde 3 800 000. E nder ɓeen, ko famɗi fof, nder yimɓe 10 fof, heen 6 (woni 60%) ndañii ko ɓuri 18 hitaande, woni njontii wootde. 3 800 000 X 60% = 2 280 000. Woni « duubal ko wiyaa winnditiima hikka koo », tawi ko « ɓuri heen heewde ko ɓaleeɓe ». Ɗum na jeyaa e hujjaaji gaddanɗi COD (e TPMN) taƴaade woote ɗee : « hay gooto fotaani haɗde huunde e Muritaninaaɓe hakke mum en woote ».
Nafoore woote ɗee fotnoo wonde ko yaltinde leydi e kiris politik woni oo, gila ut 2008. Kono, ɗee woote ɓeydi ko caɗeele, sibu hay wootondiraaɓe ɓee mbeltaaki sibu golle ɗee peewaani hay dara tan : gila e kuutoragol ngalu buur (yimɓe mum : koninkooɓe, hilifaaɓe, maaɗe laamu ekn … e jawdi mum) haa e CENI guuriiɗo, deftiiɗo yiɗde neɗɗo gooto, mo golle mum peewaani tan hay dara, kam e taƴagol huunde e partiiji politik ɓurɗi tiiɗde e leydi hee.
Senerooji Muritani kollitii ko kam tigi laamii leydi ndii ; waɗde Muritani yaltaani jiiɓru e caɗeele tawo.
Maa en ngartu heen, ngam rokkude njeñtudi woote ɗee.
Winndaa ko ñalnde 3/12/2013
Muttaar


text:
Nanondiral Winndereyankeewal Hakkeeje Aade
NAATIRKA
E tuugnaadeko wonde keftingal horma kala neɗɗo e nder ɓesngu aadee e hakkeeji potɗi woni dnaɗɗuudi ndimaague potal e jam e nder aduna,
E tuugnaade wonde ko baasgol heftinde kam e calogol tottude hakkeeji aade ngaddi barondiral e salaare sanndolin nde e nder aduna e kadihuccande adunam mo aade heɓi yamiroore haalde e miijiaa de no henanorii ɗum yontii ete kadi yimɓe poti jeyde koye mumen ceerta e kulol e baasal sabu aadee yiɗde ɗ um,
E tuugnaade wonde ina teeŋti yo hakkeeji aadee ndeenire yamiroore laawɗinaande mbele aadee waasaa tonngeede e gullitaagol dowrowol so tawii fawaama kalfaandi kiisndi walla waawnere ɓ urtunde,
E tuugnaade ina teeŋti nde ɓamtatoo ɓiyngu yummaagu hakkunde leyɗeele dimɗ uɗe,
E tuugnaade e nanondiral leyɗeele caaktangal woondoore leyɗeele jowitiiɗe e hakkeeji gadani aadee bayɗi no ndimaagu, teddungal e nder potal rewɓe e worɓe. Leyɗeele ɗee koddirii e daranaade ɓamtaare renndo e ñiɓgol fannuji nguurndam moƴƴam,
E tuugnaade e wonde leyɗeele dentuɗe jeytiiɗe ɗee, e ballondiral e fedde leyɗeele dentuɗe jeyɗe koye mumen pellitii ñiiɓnude horma hakkeeji aade kam e ndimaagu,
E tuugnaade e ɓulngo renndaande ngam tafde hakkeeji aadee kam e ndimaagu, leyɗeele ɗee teeŋtinii nafoore ɓurtunde wonde e pellitgol, ko ndeen batu nguu nanondiri, holliti:
Ngal-ɗoo nanondiral winndere yan keewal jowitiingal e hakkeeji aadee wayi ko no laawol gootol ñii ngam yettaade leyɗeete mbele yimɓe ɓee e renndooji ɗii mbaɗa ɗum e hakkillaaji mum e kala sahaa kadi et e jannginde e nehde mbele ɓamtoo horma hakkeelleji aadee e ndimaagukuule ƴettaama mbele saree e nder leyɗeele, ciynugol ngol ina foti feeñde, teskee e yimɓ e fof.
Kuulal gadanal
Innama aadeeji fof poti, ndimɗidi e jibinannde to bannge hakkeeji. Eɓe ngoodi miijo e hakkilantaagal ete eɓe poti huufo ndirde e nder ɓ iynguyummaagu.
Kuulal 2
Gooto kala ina waawi hokkunde hoore mum hakkeeji e ndima guuji kaalaaɗi e nanondiralngal tawa alaa paltagol nguru, mbaydi, leñol, ɗemngal, diine, iwdi leydi walla renndo, dañal, jibinande walla kala ngonka.
E ko fawtii heen hay paltoor gooto woodataa e dow yowitaade e dawrugol, ñaawoore hakkunde leyɗeele fawaade e neɗɗo ummiiɗo leydi walla neɗɗo mo yowitaaki maa woni pawiɗo yamiroore laawɗinaande waawnde wonde fof.
Kuulal 3
Innama aadee kala ina jogii hakke wuurde, e hakke ndimmagu kam e hakke ndeenka e kisal hoore mum.
Kuulal 4
Hay neɗɗo gooto fotaani tonngaade e maccungaa gu maccungaagu e njeeygu aadee ko ko harminaa e no waawi si foraade fof.
Kuulal 5
Hay neɗɗo gooto fotaani leepteede walla fiyeede piyle jaltuɗe neɗɗaagu walla koynooje.
Kuulal 6
Neɗɗo kala ina jogii hakke annditireede neɗɗaagu mum e kaayitaaji ñaawaaɗi.
Kuulal 7
Yimɓe fof poti e laamu ete poti fotde ndeendka e yeeso laamu. Yimɓe fof ina poti fotndeende e reeneede e heedi heedi baawɗo yaɓɓude kule ngal nanondiral yimɓe fofina poti reeneede e tooñannge tawa alaa paltoor.
Kuulal 8
Neɗɗo kala ina jogii hakke wullitaade ñaawoore e leydi mum so tawii o gañaama, o tooñaama walla so hakkeeji makko njoolaama. ɗiin hakkeeji ina ngannde e laamu e ñaawooje.
Kuulal 9
Hay gooto fotaani nanngeede sokee walla yaltinee leydi tawa ko e dow mbaawka e belaaɗe.
Kuulal 10
Neɗɗo ina jogii hakke e heɗeede e nder potal e sahaa ñaawoore nde yowitaaki, nde waɗataa heedi-heeda (jinngataa). ñaawooɓe ɓenguurotaako poti ñaawde hakkeji fotdeeji neɗɗo fof ko takkaa haa heɓ ni ɗum ñaawore.
Kuulal 11
- Kala neɗɗo tuumaaɗo bonannde ina foti reweede haa ko fawaa e mum ko annde ina woodi walla alaa tawa ko ñaawoore laaɗinnaande nde suuɗaaka ñaawi e tawtingol ñaawoɓe luundiiɓe heedɓe bannge ñaaweteeɗo oo.
- Hay gooto fawetaake bonnannde walla war ngo tawa nde waɗatee ndee waawa wonde ko teeŋti e mum e yowitaade e laawol leydi walla laawol hakkunde leyɗeele. Ko noon ne hay gooto fawetaake sariya baɗɗo huunde tawa nde waɗetee ndee o jotondiraani heen.
Kuulal 12
Hay gooto yaɓɓetaake, tooñee e nder nguurndam mum, e nder ɓesngu mum e nder jotondiral mum walla neɗɗaagu mum lesɗinee, naange hay gooto e dowlugol mum potaani ñifeede. Neɗɗo kala ina jogii hakke reenaneede ɗee geɗe teeŋtinooji ndimaagumum.
Kuulal 13
- Neɗɗo ina jogii hakke yahde ɗo welaa fof e no weliraa fof kam suɓaade hoɗannde mum e nder leydi.
- Neɗɗo ina jogii hakke yaltude leydi kala hay so tawii ko ndi makko kam e artude e leydi mum.
Kuulal 14
- E sahaa kulol, neɗɗo kala ina jogii hakke ƴeewde moolaare e dañde leydi moolndi ɗum e goɗɗe ɗee.
- Oo hakke noon waawaa fawaade e warde hoore doga ƴeewa moolɗo ɗum, o waawi fawaade tan ko e jamirooje fedde leyɗeele dentuɗe.
Kuulal 15
- Neɗɗo kala ina jogii hakke jeyeede e leydi, woni jogaade ngenndi.
- Hay gooto waawaa e dow belaaɗe haɗeede jogaade ngenndi walla waylude ngenn di.
Kuulal 16
- Caggal nde neɗɗo dañii duuɓi kelliƭuya so ko o debbo, so ko o gorko faltaa ki leñol, nguru, leydi ono jogi hakke resde maa reseede, o darna fooyre. Ko kamɓe poti heen hakkeeji jowitiiɗi e dewgal so ina humee walla so ina ittee (goorko e dewbo).
- Dewgal fawii ko e yiɗde resondireeɓo ɗiɗo ɓee wonaa ina fawee e waawnere.
- ɓesngo ko kam woni tergal gadanal e nder rendo ɓesngu inajogii hakke ndeenka immoraade e renndo kam e laamu leydi ndii.
Kuulal 17
- Kala neɗɗo walla dental yimɓ e ina jogii hakke e jeyal leydi.
- Hay gooto fotaani e amdu e waawde haɗeede jeyi mum.
Kuulal 18
Kala neɗɗo ina jogii hakke ndimaagu miijo, hakkilantaagal kam e diine. Oon hakke ina roondii ndimaagu waylude diine kam e ndimaagu tabitinde diine mum walla yi yannde mum kañum gooto walla e wondude e woɗɓe. Ngaal tabitinal diine noon ina nona ko ɗuuɗii e ko feeñi fof tawa ko rewneede e dow jaŋde, walla dewal walla jamirooje diina oo.
Kuulal 19
Neɗɗo ina jogii hakke e ndimaagu jogaade miijo e saaktude miijo mum ɗum firti ko joom mum fotaami hulde feeñninde miijo mum walla wiɗtude, heɓde kam e sarde miijooji e kabavuuji tawa woƴaaki keeri hakkunde leyɗeele e no sardaa fof.
Kuulal 20
- Neɗɗo kala ina jogii hakke e ndimaagu waɗde batu walla fedde nde wonaa fitina.
- Hay gooto fotaani waawneede jeyeede e fedde alay sago.
Kuulal 21
- Neɗɗo kala ina jogii hakke e jeyeede e terɗe gardiiɗe leydi mum. Tawa ko kañum e hoore mum walla tawa ko waabaade e ɓe yimɓe e cuɓii ina njooɗ añii leydi sabu joñeede geɗe mum.
- Neɗɗo kala ina jogii hakke ardineede walla joñeede geɗe/golle leydi e dow potal.
- Muuyaande leydi ndii ko ñiɓgol kalfaandi laamuuji ɗii. Ndiin kalfaandi ñiɓortoo tan sosde wooteeji cuɓoo suɓngo laaɓngo e leydi kala, tawa cuɓotoo ɗo kala ina tottee ndimaagu mum timmungu.
Kuulal 22
Neɗɗo kala e nder renndo ina jogii hakke e ndeen ka renndoyankeewo. ɗumko weltaare hakkeeji fagguduyankoj e renndoyan heeji e pina yankooji katojinaa ɗi e ndimaagu e ɓamtaare aade e dow tuugnaade e ngonka leydi fof.
Kuulal 23
- Neɗɗo kala ina jogii hakke liggaade e dow potal hujjiaaji liggeey e ndeenka baasgol gollaade.
- Yimɓe fof poti fotde njoɓdi so tawii ɓe potii liggeey.
- Kala liggiɗo ina jogii hakke njoɓ di fotndi heen, njondi mbaawndi jogaade mo kaŋko e ɓesngu makko mbele njogoo ngonka moƴƴa tedduka. Njoɓdi ina haani timminireede catiiɗe renndoyankooje.
- Neɗɗo kala liggotooɗo ina jogii laawol tafde fedde wullitaare hakkeji liggeey walla yantondirde fedde liggotooɓe mum e pedle goɗɗe liggotooɓe so tawi eɗe ndenndi ngoƴ aaji e anniya.
Kuulal 24
Neɗɗo kala ina jogi hakke e fooftere walla weltinde ɓernde num walla wooda ɗo haa'ɗni liggeey mum ete kala liggotooɗo ina jogii hakke e fooftere yoɓ eteende.
Kuulal 25
- Neɗɗ kala ino foti jogaade hakke nguurndam cemorɗam haa waawaa toppitaade cellal mum, ngonka mum eka ɓesngu mum haa teeŋti e nguura, koɗlci, safaara e geɗe renndo; omo jogii hakke e ndeenka so tawii o liggaaki, walla o sellaani ma walla o jodtaa de e doole mum, walla kes jooɗiiɗo, naywuɗo walla kala geɗe baasooje wallitde nguura ɗe pawaaki e bellanteeje.
- Jibinaaɗo debbo e sukaaku ina njogii hakke ballal e toppitaagol keeriiɗi. Sukaaɓe fof, woni a jibinaaɓe e nder dewgal walla caggal dewgal poti fotde to bannge ndeenka renndoyankeewo.
Kuulal 26
- Neɗɗo kala ina jogii hakke jaŋde jaŋde foti wonde ko nde alaa njoɓdi hay sinna ko to arwaniire e gadanal. Jaŋde sukaaɓe ina foti wonde alay sago. Jaŋde karallaagal ina foti huɓtidin'de: jaŋde toownde ina foti udditanaade moni kala taw alaa heedi-heeda, tawa ko e baawal mum.
- Jaŋde foti ko feertinde neɗɗankaagal, ɓeyda teddin'de hakkeeji innama Aadee, heɓde hoore mum. Ina foti waalitde paamondiral, muñundiral, cehilaagalhakkunde leyɗeele e kala senngooji leƴƴi walla diineeji, fawitii heen ɓamtaare golle dowlaaji dentuɗi ngam moƴƴere ina duumoo.
- Jibinaaɓe ina poti suɓaade hol fannu jaŋde ndokkata sukkaaɓe mumen.
Kuulal 27
- Neɗɗo kala ina waawi e sago mum jeyeede e ɓamtugol pinal rennde mum, huutoroo ñeeñe e wallitde ɓamtaare ganndaliyankeewal e kala ɓure jaltooje heen.
- Neɗɗo kala ina jogii hakke ndeenka muuyaaɗe mum to bannge neɗɗankaagal e jawɗi tuugniiɗe e ɓulgno ganndal, coñce, ñeeñal ɗe o tafi.
Kuulal 28
Neɗɗo kala ene foti daranaade ñiɓagol hakkeeji innama aadee kam e ndi maagu mum to bannge renndo e nder winndere mbele kuule kaalaaɗe ender ngalɗo nanondiral njetto faandaare toɗɗaande nde.
Kuulal 29
- Innama aadee ina jogii hujjaaji fayde e renndo ngo ngannduɗaako ɓamtaare huuɓtidinde neɗɗankaagal makko tan waawi wootde.
- E nder kuutorogol hakkeeji makko kam e naftorogol ndimaagu makko, moni kala fawaa e mum tan ko ɗooftogol sarɗiyeeji ngam teeŋtin'de keftingol e nehtanagol hakkeejie wodɓe ngam timminde neɗɗaŋ kaagalngam geɗe denndaande kam e ngonka moƴƴa kuuɓtidinɗo ngam dañje renndo potal.
- Ɗii hakkeeji e nguu ndimaagu mbaawa dañeede e dow luundaare paandaalee muuyaabe dowlaaji dentuɗi.
Kuulal 30
Hay kuulal gootal gummingal e ngal ɗo nanondiralfotaani jaggireede ummii ko e leydi, walla dental keeringal, walla neɗɗo keeriiɗo. Hay neɗɗo gooto, walla dental walla leydi potaani jogaade golle tawa faandaare mumen ko firtude hakkeejie e ndimaagu kalaaɗi e nder nanondiral ngal.


text:
En njiyiino wonde warngooji mumti-leñol ɗii ndartii ko ñalnde 17 sulyee 1994, caggal nde FPR, e gardagol Pol Kagame, heɓti ko ɓuri heewde e leydi ndii. FPR ne, nder hare mum keɓtugol leydi ndii, reenii tutsi en daɗnooɓe ɓee, kono kadi heɓii warde ardinooɓe laamu ɓennungu nguu heewɓe, ko aldaa e ñaawoore. Won ciimtol gootol HCR feññini wonde FPR warii hakkunde 25 000 e 45 000 neɗɗo, hakkunde abril e ut 1994, kono wonaa sabu mum en jeyeede e leñol.
Fotde 1 074 017 neɗɗo mbaraama e ndee hare mumtoleñol e fawaade e ciimtol ngol ministeer Ruwannda kalfinaaɗo njuɓɓudi leydi, yaltini. Kono, ko 934 218 maayɗo tan ngoni heɓtinaaɓe tigi rigi. Golle binnditagol ɗee ina potnoo jokkeede, sibu caɗeele keewɗe kawraama e golle binnditagol gadane ɗee : ŋakkeende kabaruuji keniiɗi wonande won ɗiin diiwaniiji ɗo galleeji mumtaa haa laaɓi, won ko yejjitaa, won saliiɓe haalde sibu hulde hoto mbiyeede yo ngar ceedtoo e ñaawooje ekn.
Ko ɓuri heewde e waraaɓe ɓee, mbardaa ko sabu mum en heɓtineede ko tutsi en (93,7%), heen 1% mbardaa ko sabu ina njiidi, walla ina ndesondiri maa ko sabu ina njogii sehilaaɓe tutsi en ; heen 0,8% mbardaa ko sabu ina nanndi e tutsi en ; heen 0,8% mbardaa ko sabu mum en jogaade miijooji luulndiiɗi miijooji laamu ndeen nguu, walla sabu mooftii ɓe warooɓe ɓee ndiddatnoo…
E kuuɓal, 53,7% e waraaɓe ɓee ko sukaaɓe ɓe ndañaani duuɓi 24 ; heen 41,3% ko sagataaɓe yahrooɓe hakkunde duuɓi 25 e 65 ; Worɓe ɓee (56,4%) kadi ɓuri rewɓe ɓee (43,3%) wareede.
To bannge golle, ko remooɓe fof ɓuri wareede (48,2%), rewi heen ko elewaaji jaŋde hakkundeere e toownde (21,2%). Ko heddii koo ko sukaaɓe tokosɓe ɓe naataani ekkol e nayeeɓe dañɓe ko ɓuri duuɓi 65 (16,8%). 37,9% e maayɓe ɓee ko jaasi mbardaa ; heen 16,8% ko cabbi, heen 14,8% ko fetel. E nder waraaɓe ɓee fof, heen 0,5% ko rewɓe bonnaaɓe, deedi mum en ceekaa. Won heen kadi ko wartiiɓe, werlaaɓe nder beeli walla duppaaɓe ina nguuri.
Ñaawirɗe winndereeje e ngenndiije e mumtoleñol
Caggal ngoo mumto leñol, laamu kesu nguu yiɗii ñawndude caɗeele ɗee e welditinde ɓiɓɓe leydi ndii. Kono ɗuum waawaano aaɓnaade gaa gaa geɗe ɗee mbittaaka to ɓuri luggiɗde, haa anndee ko saabii ɗum en tigi rigi, hol warɓe, e hol waraaɓe, e hol ko mbardaa ekn, ñaawoore waɗee, warnooɓe ngannda mbaɗii ko boni, njaafnoo…
Nde Ruwannda ummanii ñaawde warkoyeeɓe ɓee, tawi alaa ko woodi e leydi hee. Nii woni laamu nguu ɗaɓɓi ballal winndere ndee ngam mahtaade tippudi mum ñaawoore. Fedde Ngenndiije Dentuɗe sosi Ñaawirde kuuge winndereere wonande Ruwannda (ÑKWR), kono Ruwannda salii nde, sibu ɗum yahdaani e ko ɗaɓɓunoo koo.
Ñaawirde kuuge winndereere (TPI) kañum sosaa ko ñalnde 1 sulyee 2002, ɗum noon waawaa ñaawde ko adii sosngo mum. Ñaawirde kuuge winndereere wonande Ruwanndaa ndee, ñaawii huunde e ardinooɓe leydi ndii nde warngooji ɗii mbaɗata ndee (fotde nayaɓe tati ardinooɓe guwarnama cabborɗo oo).
Laamu Ruwannda kesu nguu dariima darnde tiiɗnde ngam dartinde ñaawirɗe leyd ndii : heblude ñaawooɓe, artirde e leydi hee ñaawooɓe yaltunooɓe leydi ndii, dañande tummaɓe ɓee heedooɓe, yuɓɓinde wullittiiɓe ɓee, renndinde ngalu e kaɓirɗe mbele ñaawirɗe ɗee mbaawa gollaade… Ruwannda hawrii e caɗeele keewɗe nde tawnoo warkoyeeɓe ɓee ina keewi haa ɓurti tee ko ɓuri heewde e mum en ngonaano e kasoo. E hitaande 1998, so ñaawooje ɗee njokkiriino no puɗɗorinoo nii, duuɓi 200 njonataano ngam ñaawde wonnooɓe e kasoo ɓee tan. Ɗuum waɗi feere woɗnde sakkaa, so tuugnaade e ñaawirde gaadanteeje gure, ko anndiraa Gacaca, wonande waɗboniiɓe tokosɓe, ñaawirɗe Ruwannda ngenndiije ɗee ñaawa waɗboniiɓe hooreeɓe ɓee, ko wayi no yuɓɓintunooɓe golle ɗee walla takkaaɓe njanii e rewɓe.
Nii woni ñalnde 15 saawiyee 2005, 8 000 gacaca keso puɗɗii golle, njanti e 750 ñaawirɗe gacaca jarriborɗe companooɗe gila e hitaande 2001 e nder huunde e diiwanuuji leydi ndii. Kañje poti ñaawde miliyoŋaaji keewɗi waɗboniiɓe ɓe nganndu-ɗaa siynatnooɓe tan. Ñalnde 10 mars 2005 ñaawooje puɗɗii e leydi hee kala.
Daɗɓe e bonannde ndee ina pamɗunoo e yimɓe leydi hee, kono ɗuum haaɗaani waɗboniiɓe ɓee hulde gacacaaji ɗii ; fotde 6 000 neɗɗo etiima daɗde e ñaawoore hee, ndogi, mooloyii Burunndi kono laamuuji Burunndi e Ruwannda ngartiri ɓe forso e leydi hee e lewru suwee 2005. Amnesty International (AI) e Reporters sans frontières (RSF) ñiŋii gacacaaji ɗii, mbiyi ɗi ɗooftaaki piɓle nuunɗal…
Ñaawirɗe ngenndiije ɗee toppitinoo ko geɗe ɗiɗi : – gullitaali feewde e Ruwanndanaaɓe wonɓe e leyɗe goɗɗe, – takkaaɓe jokkondirde e momtoleñol ngol, fawaade e fiɓnde kattan winndereejo (compétence universelle) e gullitaali feewde e yimɓe ɓe njeyaaka Ruwannda tawi ngoni ko e leyɗe mum en, tawi ina moddi e momtoleñol tutsi en to Ruwannda. Fiɓnde « Hattan winndereejo » addanii huunde e ñaawirɗe ngenndiije waawde toppitaade won ɓeen ardinooɓe warhoore ndee. Yeru ñaawoore waɗii to Siwis, ñaawooje ɗiɗi to Belsik, ñaawooje keewɗe to Kanada. Ñaawooje goɗɗe ina njokki to Farayse. Ñaawirde Orop toppitiinde hakkeeji aadee fawii kuugal e Farayse e hoore mum sabu mum leelde toppitaade wullitaango huccinaango e mum faatungo e gardo diine katolik Ruwanndanaajo gooto. Ñaawoore adannde waɗnde Farayse faatunde e momtoleñol tutsi en to Ruwannda joopinoo ko biyeteeɗo Paskaal Simbikangwa, pawaaɗo kuugal kasoo duuɓi 25 ñalnde 14 mars 2014. E sulyee 2016 kadi, joɗnde ñaawirde Pari fawii kuugel kasoo kaaɗdi nguurndam e warkoyeeɓe ɗiɗo, mawɓe wuro Karabondo to Ruwannda.
Ruwandanaaɓe kadi kalmiima koninkooɓe Farayse jeyanooɓe e « operation turquoise ». Gullitaali 3 kadi njoɗɗinaama Farayse e hitaande 2004 (sabu jangol e rewɓe) ; gullitaali 6 e hitaande 2005 to ñaawirde konuuji to Pari sabu « gondugol e warhoore aade e momtoleñol ». Kono oon tirbinaal uddaama gila ndeen, gullitaali ɗii paatinaama to ñaawirde woɗnde sosaande e hitaande 2012.
E hitaande 2007, ruwaanndanaaɓe heewɓe ɓe ÑKWR (TPIR) yiylotonoo nanngaama to Farayse. Ñalnde 18 oktoobar 2007, Dominik Ntawukururyayo nanngaama to Farayse, ñaawaa e hitaande 2010 ndee, fawaa kuugal duuɓi 25 kasoo. Ñalnde 20 saawiyee 2009, Sosten Munyema, doktoor cafroowo, gollotonooɗo to Farayse nanngaama nawaa ñaawirde Bordoo mbele ina neltiree Ruwannda sibu ko ñaawoore Ruwannda yiylotonoo mo, sabu makko tuumeede jeyeede momtileñol en e hitaande 1994 ; kono o woppitaa, o waɗaa e ndeenka ñaawoore.
Bookara Aamadu Bah


text:
Aadee woni sellaa yiɗee, ñawa sannjanee, maaya woyee, sunanee, duusee haa hoɗorde mum sakkitere. Duusnooɓe ngartida e miijooji, tawta yunnginiiɓe no dute ena momta gite. Fotde balɗe, caaleeje ndarnee, kolce e ndammiri kirsee, maaro e nebam cumee ngam jaɓɓaade duwotooɓe e muññitooɓe jeyaaɓe e wuro walla ummoriiɓe e gure goɗɗe goɗɗuɗe maa ɓadtiiɓe.
Ko kaan korsa addani maayɓe heewɓe, tawi ko maayɓe caggal gure mumen, ɓe hattan rokki, artireede ɗo njibinanoo. Payndaale ɗee ko ngam maayɗo oo takkoo e sara koreeji mum mbele kala jiɗɗo juuraade, ene juuroo mo to ɓadtii, waasa sannjoytaade leydi e leydi walla kadi woto yanaande ndee majjitde e nder janaale wonande won e nokkuuji teeru bayɗi no Nuwaasot walla no Ndakaaru.
Kono ɗuum fof e wayde noon, e dumunnaaji cakkitiiɗi ɗii, ɗiin ngoƴaaji fof e jojjande wuurɓe sankoraaɓe, gaagaa ko ɗum roondotoo e ngalu koo, ena njiyii tanaaji goɗɗi ena njalta heen haa cooftina ko wonnoo sabaabu koo. Hay gooto humpaaka jaayya jannooɗo e Mbaañnaaɓe ñalnde talaata 1 sulyee 2014. Pittaali joy cankodii e laawol gootol. Ɓe nawtatnoo ko gooski jinnaaɗo maɓɓe Sileymaani Jaaltaaɓe lollirɗo Sileymaani Gorgol, oto maɓɓe yani e tolnde wuro Garlol, e nder diiwaan Baraknaa. Tawi ko adii ɗum seeɗa, ñalnde 22 suwee 2014, e nawtugol Aamadu Saydu Kan cankiiɗo to Nuwaasot ngam wurnoyeede to Ligisayba Gorgol, aksidaa muusɗo kadi waɗi hakkunde Butelmiina e Eeleega haa waɗi barmuɓe tato. Kummba Guuro Mboh (yumma mum Ɓiinaare Kan) ko heen sankii ñalnde aljumaa 27 suwee 2014.
Eɗen nganndi kadi ñalnde 4 mee 2014 ko aksidaa yooɓinoo Ibraahiima Aali lollirɗo Yero Kajjata Mbaay to Sorimalee e Haymuud Gaako jeyaaɗo to Mbaañ, hakkunde Nuwaasot e Butelmiina. Ɓe njahdatnoo ko e Kolonel Manngaan mo Mbotto ngam addoyde gooskiiji joom-suudu mum e ɓiyum ena cankodinoo e aksidaa to bannge Maatam Senegal.
Ñalnde 11 noowammbar 2011, Aminettu Buubu Sih, joom-suudu Mammadu Sammba Sibaa Soh sankii to Nuwaadibu. Ñalnde 12 lewru nduu, ɓe njiɗi nawtude mo ngam wirnoyde mo Jowol. Gooto e otooji jahdatnooɗi e gooski kii waɗi akisaa sara wuro Asweer, yooɓii pittaali ɗiɗi : Jaggal Lih e Demmba Mayramel Soh.
Ɗumɗoo ne kadi ko ko ndañno-ɗen tinde e tonngude tan woni ɗoo. Won ko waɗi ko heewi tawi en tinaani.
Maa wood wiyɓe ko ɗum hoddiranoo e maɓɓe walla ko noon ɓe podananoo maayrude. Ko ɗuum ñaawanoo e maɓɓe gila ɓe peeñaani tawo e aduna. Kono ena moƴƴi nde yimɓe mbaɗtata hakkillaaji, nduttitoo e jamirooje ɗe hilifaaɓe diine kaalata jamma e ñalawma ɗee, sabu hay so tawii addunoo nawtugol maayɗo ko korsa e paayndaale moƴƴe, tanaaji ɗii ngoni ko e ɓurtaade ɗi.
Gelongal Fuuta lollirɗo, Njaay Saydu Aamadu
___________________________
Ko yetti guurɗo koo, ɗuum woyata maayɗo
Pulaagu e kuuɓal, teeŋti e wuurɓe e daande Maayo Senegaal, ena renndaa sunaare e ɓesngu Mbaañ e kuuɓal caggal nde ooɗoo musiiba mawɗo yani e dow mum en ñalnde talaata 1 lewru sulyee (morso) hitaande 2014, nawori pittaali 5, yanti e mawɗo maayɗo nawtetenooɗo oo, ngoni pittaali 6. Ɓe mbaɗi ko aksidaa ɗo tolno Garlol ɗoo. Oto oo yan tan, o felɓondiraaka. Maayi heen ko Hammaat Maamuudu Joop, Goorgi Saar, Abdel Wahaab Sih, Abdullaay Hammadi Joop lollirɗo Abdullaay Jeey, Meer Mbaañ e Aysata Fuwaa Njooro. Ndaɗi e oto tan ko sofereeɓe ɗiɗo ɓee. Hay ɓeen ne mbarmii.
Gaagaa jogodaade en e Mbaañnaaɓe cehilaagal tiiɗngal e sababuuji tiiɗɗi, gila e maayɓe ɓee haa e maayraaɓe ɓee, Fedde Ɓamtaare Pulaar Muritani e gardagol Aamadu Umaar Jah e Jaaynde Fooyre Ɓamtaare e gardagol
Bookara Aamadu Bah
njamirii en yo en njah Mbaañ yettinoyde duwaawu e renndoyde sunaare e ɓesngu nguu sabu tanaa baɗɗo oo. En kawritii toon e denndaangal banndiraaɓe arɓe toon ngam muññitde ɓe gila e yimɓe teelɗuɓe, nulaaɓe gure, meeruuji ummoriiɓe to ɓuri woɗɗude, dawriyankooɓe haa e jagge laamu. Eɗen njetta ɓe, eɗen mbiya yo Geno winndan ɓe baraaji, yoɓa ɓe njoɓdi jokkoowo enɗam. Mbaañ waasii e oon subaka talaata ko weeɓaani heɓtude, waasii cuɗaari wuro, faaro diiwaan, jagge leñol. Gooto e maɓɓe fof won ɗo heednoo leñol ngol tawi kadi ɗo heednoo ɗoo waɗaani sereendu, waɗaani yolnde. Laaɓii ko yetti guurɗo koo ko ɗuum addanta maayɗo woyeede. Yo Alla lomto, lomtina.
Gelongal Fuuta lollirɗo, Njaay Saydu Aamadu


text:
Tesko-ɗen e ɗiin dummunnaaji, fulɓe ɓurnoo waawde huutoraade ko fetelaaji ɗi eddaaji ceertuɗi, fawaade e ko waañetee : ina e ɗiin fetelaaji ɗi ɓe innirnoo : bulannde buuta, ko fetel ñiibi, lonka goro, fetel Gabi, lonka dewo, fetel koobi e jawi, loosi goro, fetel tewdi, loosi dewo, fetel bille, garde ko mo jaawle, hawli mo pooli, ekn. Walla so tawii ko o daddoyoowo, o huutoroo laañal, mbaangu, maa dawaaɗi raddo.
Tesko-ɗen e ɗiin dummunnaaji, fulɓe ɓurnoo waawde huutoraade ko fetelaaji ɗi eddaaji ceertuɗi, fawaade e ko waañetee : ina e ɗiin fetelaaji ɗi ɓe innirnoo : bulannde buuta, ko fetel ñiibi, lonka goro, fetel Gabi, lonka dewo, fetel koobi e jawi, loosi goro, fetel tewdi, loosi dewo, fetel bille, garde ko mo jaawle, hawli mo pooli, ekn. Walla so tawii ko o daddoyoowo, o huutoroo laañal, mbaangu, maa dawaaɗi raddo.
Piren pecce raddooji
Raddo gooto (waaño). Ɗuum ko neɗɗo gooto tan ƴeftata njogitaari mum yaha ina yiyloyoo cakkudi.
Raddo dawol. Ɗoo ko yimɓe wuro maa sagataaɓe mum ndentata njaha raddo, ina nganniyii joftude (ɓe mbaalataa).
Raddo naato. Heewi raddeede ko jeelli, canngalle walla noodi. Ngoo raddo ko e nder ladde e nder gasɗe waɗetee. Ko adii fof ko humre waɗetee, joom mum naata e nder ngaska kaa tawi ina nawori ɓoggol, wona e memmbaade haa heɓa hoyre mbaroodi ngonndi nder ndii, fiila heen ɓoggol, walla haɓɓa hunuko mayri. So o gasnii o haɓɓa ɓoggol e koyɗe mayri walla e koyɗe kullel ngel, o yalta o yamira wonɓe boowal ɓee yo pooɗ .
Raddo ñogo. Waɗetee ko caggal juulal futuro. Yimɓe paya ladde teskoyaade nokku jofgol jaawle. Ɓe kirnda, naange mutoya ɓe toon. So niɓɓiɗii, kala higgeere ina hasii tawata ko jaawle ngoni ɗoon, ɓe pella ɗoon. So tawii aɓe ngonndi e dawaaɗi, kala jaawngal pellangal saami reegi, dawaaɗi ɗii ngabboo ngartira.
Raddo baalooji. Gure koɗduɗe, ndenndi ladde, nannga ñalngu raddo. Ɓe kirnda, ɓe mbaala e ladde. Ɓe mbaɗa lanngu (lasol), ɓee kooloya dow, ɓeya kooloya les, ɓe ngona e sammude tawa aɓe nanondiri e nokku ɗo ɓe kawritoyta. Aɓe njogii mawɗo gardiiɗo raddo ngo, ina wonndi e humre mum ngam faddinnde ɓe. Ko dañaa heen fof feccee hakkunde gure ɗee fof.
Raddo lulnde (geymeere). Raddooɓe ɓee luloytoo ko ladde tawa ina nawori daabaaji mum en e dawaaɗi raddo. Aɓe mbaawi wonnde toon dumunna juutɗo (yontere fayi dow). Kala ko ɓe mbari, ina waɗi tebbaan en (renndinooɓe, seelooɓe, reenooɓe teewu nguu). So ɓe ngarta, ɓe ndimnda ceeli teewu ɗi, ɓe paytira wuro.
Fannuuji Kerooje (Jimɗi waañooɓe)
Tiitoonde ɗeen jime ina keewnoo njaanjeendi. Kala heen yimre, ina teskee konnguɗi puɗɗorɗi ɗi keewaani mbaylaandi so ummiima e yimre feewde e yimre woɗnde.
Bismillaahi Arrahmaani
Giɗo Allah mo rokki mi nguru gool
Giɗo Allah mo rokki mi nguru gool yoo
Ko tirdu mi baggel weetndoogo
Baggel mbamu jaawle
E oon sahaa ina woodnoo njeenaari teddundi, korsinaandi, tottetenoondi baañoowo cuɓaaɗo e nder maɓɓe, tawi ko sabu jaambaraagal mum, muñal mum e peewgol mum junngo, tawa kadi sifaa mbaawka mum ina softina, ina hirjina haa teeŋti noon sukaaɓe. ɓe mbiyi :
Miin koy mi rewii e ma
Miin koy mi rewii e ma
Kaaw am baañaan
Mo rewi e maa yoolo
Mo ndew-ɗaa ɗaanotaako
Allaahu Akbar joom am.
Ndeen yimre ina addana suka pullo ɓeydaade jarribeede e nguurndam waaño, e weltaade so tawii nanii ñalaande jangtaande e baañaawo, e ɓetde jaambaraagal mum. “Mo rewi e maa yoolo” ina addana ɗum kadi anndude rewde e baañoowo ina wonndi e dakamme mawɗo. “Bagel wetndoongo”, “bagel mbamu jaawle”, ko noddaandu ndu aldaa e duttal, saanga nde demoowo (fuutanke) muuyaa mawnineede, yiɗata ko innde mum jangtee. Hono no :
Umar Aamadu Maymuuna
Gorko mo Baari e yooli laana
Bari nanaa woondu
So wonaa kelle e kuljinaali boombi.
Pecce kerooje
Kerooje ina peccoo e pecce ɗiɗi : feccere conngi (jimɗi waañooɓe) e feccere yimoore dawaaɗi raddo.
Yimre dawaaɗi raddo
So lella meenii, huunii
Soko lella meenii, huuniima
Saanga nde seele rewi e mbeelu haayre
Nde jaane rewi e toccoonde
So duni koy ñaayaama
Ñaayngal ngal laggaani.
Ina e sahaaji so baggel keekuta jaawara mo Njofaan Jookee e nder diiwaan Booseya honngii, dawaaɗi ɗii fof njerminto, ngona e laawaade, ɗi taaroo mo. Ɗoon o toƴƴa daande omo jata dawaaɗi ɗii. O wona e wiyde :
Ko kali ngoodi doole
Ko cewɗi ngoni dogooji
Ko moreeji njeyi mbaami
Ko juutɗi njeyi jolɗe
Kono ko daɓɓi njaawri jaawle
So jeeri sumii deegooje ndeegii
Mo alaa ƴeɓooru waalda e haame
Mo alaa ƴeɓooru kay waalat ɗaanaaki
Sabu mo alaa seele seelotaako
Mo alaa jaane jaanndotaako
Mo alaa sooyru sooynotaako
Mo yiyi seele darngu buulo
Mo bukkel dow laaci
Mo yiyi jaane ɓawla hunoko
Gooboo cegeneeji
Ndane sammba e aarabel dawaaɗi.
Yimre baañoowo
Jimoowo o wona e wiyde:
Daddo baro mo ñaamaa teewu daande
Miin koy mi ñaamii caaynaandi
Mi ñaamii cide beeli
Jannde beeli e balaaje mayo
Kibboo ! Gooto joom wutte ooli,
Mo tuba ooli
Mo kufunaaji gelooɗe,
Kanoyel barbuubi
Joom nano winndaango,
Mo ñaamo tanngilaango
Junngo maa wonaa ñaaku
Wonaa ɓalndu ñaaku
Kono ñallataa jumaani
Hiirataa nawaani
Waalataa liiraani cawgu.
Baañoowo oo wiya :
Sinno wonaa mo rewi ɗi jalee
Mo woppi ɗi waalda e saayna
Maa mi rew e buuli Allah
Buuli annabiijo allah
Buuli kaaw men kuumeen
Ɗi ndewii ɗoon naane
Ɗi ngalaa gaynaako
Ɗi ñemmbaa baawo
Ɗi ndarii ɗi ndartindii
Ɗi nduŋii ɗi nduŋkilii
Ɗi piiptii ɗi mbilli laaceeje
Foti e kibboo turiima
Kibboo sorii e kooli
Waabii e nammaade
Gitel woowi seede
Ɓernde duri e miijo
Peɗeeli kooti e dawaaɗi
Mikiñeeji kimƴi,
Simin waɗi sowti
Ladde wonti pooye
Kural jogii e wirngo ngaari
Ngaari turii tuuɗi
Ndi turii kadi ɗi tuuɗi
Ndi ƴakki ɗemngal ndi ɗigginaani
Gele ngaari njeewti koode
Korsundi koy yanii
Ndi jaalel kuumeen
Sammba sigaa daaguraan
Bajjo ñalla sonnganaaka
Haamiidu Mammadu Bah, Catal FƁPM Suwoyraat
Ina jokki


text:
Ballo Ardiido Lesdi Naajeeriya, Prof. Yemi Osinbajo wanngini anniya maako dow ko laarani naatuki safuwol nder tefeebe korowal ardungal Lesdui Naajeeriya haa cubi tammi wadeeki 2023 to jam.
Osinbajo suudi bana ka’a nyennde Altine bee wii gollidaaki maako bee Ardiido Buhari do anndini mo kewdum dow ko laarani ardungal nii man on hyokki mo jarful O wanngina anniya maako.
O wi“ bee baasiiraaji’e faamu Ardungal mi hibi do to ALLAH hoddiri mi wadan fodde bawde am ngam yiiki mi timmiitini ko min fuddi fuu ngam weltinki ngurndam ummaatoore Lesdi Naajeeriya. Gidaadi am boddi di miyidani Lesdi Naajeeriya enanta bibbe Lesdi Naajeeriya non onwadi mi wanngini anniya am mi dasran tefre cubi ardungal Lesdi ndi’I Less ililal jamiyawa APC.”
Noddaali iga kawte ‘e mooble sukaabe ndotti’en feere feere kambe on hawti tefi mi dara nder tefoobe cubi Ardungal Lesdi Naajeeriya.
Ballo Ardiido on wadi giidal beenanta ngomna’e wonbe APC dow ko laarani haalakan dooko ka wannge .
Sadiq Alfa


text:
Ñalnde 6 lewru abriil 2019 (seeɗto) Kaɓɓondiral « Ngardiigu » toɗɗiima Dr Kan Haamiidu Baaba ngam wonande ɗum ƴamoowo lefol laamu e toɗɗe hooraagu leydi baɗooje e lewru korse arooru e ndeeɗoo hitaande. Kaɓɓondiral « Nguurdiigu » ko dental lanndaaji jeetati (pusaaɗi e purgaaɗi) e juɓɓule renndo siwil 15.
To bannge lanndaaji mahɗi dental ngal ko ɗiiɗoo : Ajd-MR mo Ibraahiima Muktaar Saar, Frud mo Joop Aamadu Tijjaani, MPR mo Kan Haamiidu Baaba, FPC mo Sammba Caam, Tiimtiimol Bah Alasan Soomaa(Balaas), PLEJ mo Bah Mammadu Alasan, UNDD mo Tijjaani Koytaa e lannda biyeteeɗo Adema.
Joɗnde toɗɗagol ndee jooɗii ko to galle Aan Aamadu Baabalih, mawɗo dental ngal e tawtoreede yimɓe mawɓe jaambureeɓe, yonaaɓe ɗanniyaŋkooɓe, nulaaɓe leƴƴi sooninkooɓe, jolfuɓe e wambaraŋkooɓe kono kadi e won e jagge laamu ko wayi no Bah Yaayaa Bookar.
Ɗowi golle ɗee ko worɓe nayo. To bannge ko saaktetee e dokkirgol konngi ko Sheex Umaar Taal e Joop Aamadu Tijjaani. To bannge tonngugol miijooji teskinɗi halfinaa ɗum ko Taal Maamuudu e Usmaan Aan.
Ñalawma oo hurmbitiraa ko quraana teɗɗuɗo. Konngol bismaango joom –galle oo, gardiiɗo dental ngal hono Aan Aamadu Baabalih rewi heen. Tuugnorgal ngoƴaaji lanndaaji ɗii taraa e farayse e ɗemngal Taal Maamuudu. Ngal firaa e Pulaar, Sooniŋke e Wolof. Ko ɗoon rogere ɓeydi e naamnde loowaa ngam ɓeydude walla ustude e ko haalaa e tuugnorgal ngal koo. Fotde 40 neɗɗo pawɗo ƴetti konngi kono alaa heen duttaniiɗo loowdi tuugnorgal ngal. Kala kaalɗo holliti ko fiɓnde mum walla no yiɗiri dental ngal siforoo. Golle ɗee njowaa ɗoon e cakkital Sheex Umaar Taal, jamaanu nguu juuloyi, wottii, yari ataaye, tufam e njarameeji goɗɗe kaynaaɗe, arti, gooto fof heɓti toŋorde mum. Ɓeydi njokki haa takkusaan les hedde 18w15h. Ngaal damal uddaa, joɗnde ndee yaaɓani toɓɓere sakkitere so toɗɗanaade jamaanu nguu gooto gononoowo ɗum mbir toɗɗe garooje. Soklunooɓe wonde kanndidaaji (candidats) ko ɗiɗo: Sammba Caam gardiiɗo FPC e Kan Haamiidu Baaba mo MPR.
Suɓngo ngoo waɗanoo ko e juuɗe goomu suɓngo, ngu terɗe 11 e gardagol Aan Aamadu Baabalih. Aan Aamadu Baabalih waɗi ciimtol no geɗe ɗee njahrunoo caggal ɗum artiri konngol e Sheex Umaar Taal. Sheex Umaar Taal ruttitii e caɗeele ɗe goomu suɓngo nguu hawri e waasde ngu dañde kawraaɗo haa toɗɗe (woote) keƴi heen. Keewal woote ɗee toɗɗii ko Kan Haamiidu Baaba. Huunde e jamaanu nguu e won e terɗe goomu suɓngo nguu laawii, mbiyi wonaa ɗuum ɓe kaaldanoo. Heddiiɓe ɓee, to bannge mumen, kañumen en ne mbiyi ndewi tan ko e dow ko ɓe kaaldunoo. Pooɗondiral ngal ɗeɓi mawnude e ɓurtude juuɗe. Geno waɗi, joom hakkillaaji mawɗi en e hilifaaɓe diine tawanooɓe ndeeƴtini jamaanu nguu. Sammba Caam ƴetti konngol, haali ko suggi ɗum, ƴeeƴtitii e Kan Haamiidu Baaba, rokki ɗum junngo, wiyi ɗum: yo a jogoro jam ! Seernaaɓe cakkiti duwaaw nde Geno rokkata en fartaŋŋe kawral ɓerɗe, jamaanu saakii.
Njaay Saydu Aamadu


text:
« Kala ko a aɗa waɗana leñol ngol, waɗir sabu Alla tan, mbaasaa ɗaminaande heen wune, walla walla jaareede. Anniyo ko a cakkaniiɗo maayɓe maa. Waasataa keɓaa baraaji ». Ko debbo gooto, dariiɗo dadiiɗo, cemmbinɗo liggotooɗo mo naamnaaki yetteede, kaaloowo ko nafata wiynoo-mi nii. Nde nan-mi ngol konngol, ngetii-mi, ngenndu-mi, ngeelii-mi faamde ko soomii he maggol, ndonku-mi. Hakke duuɓi e kitaale, mboɗo miijtoo, kono tan ndonku-mi anndude ko addi ngol, ko soomii he maggol, walla nii to o itti ngol. Nde tawnoo ganndo miijooji gooto wiy « ene jeyaa e juume ɓurɗe mawnude ɗe innama aadee juumata, ummanaade huunde haa woɗɗoya heen tan woppa, haayta ». Ko ɗum waɗi, calii-mi woppude, njokku mi wiɗto.
Ene wiyee, ganndal alaa coggu kono ene waɗi njaru. Waɗde pellit-mi, ko ngal jari fof, waɗde heen, haa mi iwa e kumpa. Ko ndeen o naamnii-mi so mboɗo anndi biyetenooɗo Tijjaani Aan. Puɗɗii-mi limtude ñaam-golluuje mum, o dartini mi, o wiyi : « e nder ñaam-golluuje Tijjaani Aan limtataa ɗoo ɗee, a woppii laatanoode mo bittoowo, binndoowo. Kono onon heewɓe faarnoraade mo ɓee, on meeɗaani yiilaade ko o winndunoo koo, mbele muulon e defte renndo ngoo huutoroo ». Nde tawnoo noon, hakkille tagiraa ko miijoreede, tee kadi miñum miijo ko miijtaade, ndurnu-mi miijo, taw-mi ko o haali koo ko goonga. Mboɗo woni e kaan ngaanumma, haa nan-mi wulaango « Mammadu Sammba Joob lollirnooɗo Murtuɗo ene waɗanee ñalɗi ciftorirɗi, jogorɗi laataade fartaŋŋe yettinande mo miijo ngo o miijotonoo ko ɓooyi, so mahde nokku bittirɗo gannde, mooftirɗo defte, janngirɗo, keblirɗo, mo o wiyatnoo K-B Pulaar ».
Ɗum wayi mi no jamma juulde. Mbeltii-mi haa ɗeɓ-mi wiyde yo mi haɓɓe. Sikke alaa, Murtuɗo ne ko mo heewɓe paarnortoo. Haa teeŋti e yiɗɓe wiyeede ko « ngenndiyanke » ɓee. So tawii ko jimoowo, joofnataa innaani Mamma. So tawii ko binndoowo, suutataa kuɗol so tonngaani innde Mamma. So tawii ko jeewtoowo, haa teeŋti e lay-layti renndo, liɓataa konngol tawa siftoraani Mamma. Kono dee, najoore ɗeɓii heɓtaade mi, nde ngar-mi Mbaañ ñalnde sappo lewru Suwee 2022, weeti njuurdoyii-mi yanaande makko e seteeji garnooɗi, hiiri hoohooɓe, haaliyankooɓe e yimiyankooɓe fof kaalti ñaamgolluuje makko, ko adii nde omo wilnanee Defere Alla teddunde ndee. Kono nde miijtii-mi konngol ngol mbiynoo-mi debbo oo haalanii kam e udditirde winndannde men hannde ndee, paam-mi ndeke, ko goonga « Kala ko aɗa waɗana leñol ngol, waɗir sabu Alla tan, mbaasaa ɗaminaande heen wune, walla jaareede ».
Sikke alaa ngol goongɗii ñalnde sappo, sappo e goo e sappo e ɗiɗi lewru Suwee 2022, nde leñol noddaa « yoo ar Mbaañ ngam siftorde e wuurtinde golle Baaba leñol », mo woni fof jattinii, ellee wonaa kañum wiyatnoo « Yontii nde woodi ko Murtuɗo waɗanaa e Mauritanie ». Sikke alaa, fuɗɗuɓe ngoo miijo poti ko yetteede e duwaneede, sabu ko taaɓal mawngal ɓe taaɓii ɗoo. Tijjaani aan ene wiyatnoo « leñol wonaa naafige, ko mbaɗan-ɗaa ɗum fof yoɓete », kono tan ɗee golle baɗaaɗe Mbaañ ciftinii en, « won tigi darinooɓe e naange, liggii, kaɓaa, potndi heen feleede, sokeede e felleede » kono tan, ndeke, won e men ɓe njoɓataa diminna. Yiɗooɓe tan huutoraade inɗe darinooɓe, mbele kañum enne mbiyee ndariima, walla mbiyee ko ngenndiyankooɓe. Ɗum hollitan ko ndekete « ko heewi e men, mbaawi tan ko haalde, tee ko haala ka yettaaki ɓerɗe nii saka terɗe ngolla ». So en njiɗii ɓamtaade, haala, en ngustat. Golle en ɓeydat. Jeddi, duko e gulwulti en ngoppat. Gollaniiɓe leñol en ɓamtat. Mawnikinaare, miin-miinaagu, ngañamtumaagu e haasidaagal en karminat.
Malal Sammba GISE


text:
Tag: zabuura
Deftere Allah sanjaama na?
“Yimɓe ngayliti Deftere Linjiila”. Ɗum gooŋga na? Deftere Allah nde en njogoto hannde, nde feerotiri bee Deftere Allah nde yimɓe ɓooyma njogotono na? Koo toy fuu a tawan juulɓe ɗon mbi’a Deftere Allah nde tokkiiɓe Iisa Almasiihu njaŋngata …
Ko winndooɓe Deftere Linjiila mbinndino, ɗum gooŋga na?
To en njaɓi Deftere Linjiila sanjaaka, nden sey en ƴama koꞌe meeɗen ƴamol feere boo: Ko winndooɓe Deftere Linjiila mbinndino, ɗum gooŋga na? Fakat ko ɓe mbinndi ɗum laatakeno na? Haa en piisti haala ka, sey en ndaara …


text:
… Ɗum kam hankadi jaraa haala. Timbuktu heɓi ko ɗee njeenaaje : meilleur film (filmo ɓurɗo moƴƴude), meilleur réalisateur (ɓurɗo waawde sinemaa), meilleur scénario (senaariyoo ɓurngo moƴƴude), meilleur montage (montaas ɓurɗo moƴƴude), meilleure musique (gaaci ɓurɗi welde), meilleure photo (foto ɓurngo yooɗde) e meilleur son (dille ɓurɗe laaɓtude).
… Ɗum kam hankadi jaraa haala. Timbuktu heɓi ko ɗee njeenaaje : meilleur film (filmo ɓurɗo moƴƴude), meilleur réalisateur (ɓurɗo waawde sinemaa), meilleur scénario (senaariyoo ɓurngo moƴƴude), meilleur montage (montaas ɓurɗo moƴƴude), meilleure musique (gaaci ɓurɗi welde), meilleure photo (foto ɓurngo yooɗde) e meilleur son (dille ɓurɗe laaɓtude).
Filmo Timbuktu oo jangtotoo ko dartagol malinaaɓe ownooɓe heɓtunooɓe rewo Mali e hitaande 2012. Ina wayi no faandaare makko ko seyfitde ownooɓe jaahidiin en. Fotde miliyoŋ neɗɗo yeeɓii filmo oo to Farayse ; huunde nde filmo afriknaajo meeɗaa dañde. Filmo oo maa yah ƴamoyde njeenaaje goɗɗe to Fespaco (Koolol sinemaa Wagadugu) to Burkina. O yahiino ƴamoyde njeenaaje ɓurɗe ɗoon toowde e lollude kadi, so Oscar sinemaa to Los Angeles to Amerik, kono alaa ko o dañi toon (ñalnde 23/02/2015).
Eɗen mbiya Abdarahmaan Sisako yo jogoro jam ! Njeenaari ndi o heɓi ndii ko enen kala ndenndi ɗum e makko, sibu so wiyaama Muritaninaajo hooniima e moƴƴere, muritaninaajo kala, afriknaajo kala boom, ina foti weltaade heen. Hoonaade noon, wonaa bulet e Muritaninaaɓe : waɗiino sahaa, hade leydi ndii naatde e ustaare woni hannde ndee, sanɗaaji Muritani ina keewnoo hoonaade to bannge jaŋde. Ndeke eɗen mbaawi jokkude ɗaminaade moƴƴere !
Abderrahmane Sissako jibinaa ko ñalnde 13 oktoobar 1961 to Kiifa (Muritani). Ɓooytaani jinnaaɓe makko uuji faade Mali. Ko toon o janngi. O artii seeɗa e Muritani e hitaande 1980, caggal ɗuum o fayi to Mosku – (Riisi, hono Dental Sowiyet e oon sahaa) janngoyde ko faati e sinemaa. Toon o woni haa 1989, o faati Farayse. Gila ndeen o seeraani e waɗde filmuuji e dañde njeenaaje, hay so tawii ko jooni o dañi heen wune tigi rigi. Ɗum noon, to bannge lolleende afiriknaaɓe haralleeɓe sinemaa e winndere ndee, o tawtii Usmaan Semmbeen e Sileymaani Siisee e Idiriisa Wedarago e Jibriil Joop Mambeti.
Oscar (Oskaar) sinemaa (Academy Awards) ko njeenaaje sinemaa dokketeeɗe hitaande kala to Los Angeles (Amerik) gila 1929. Kañje ngoni njeenaaje sinemaa walla njeenaaje jaayɗe ɓurɗe ɓooyde e lollude e horsineede. Aɗe njogii puneeje to bannge gaaci (Grammy Awards), to bannge tele (Emmy Awards) e mogo (Tony Awards).
Bookara Aamadu Bah


text:
Tokkere fijoobe Boll kosde nga El-Kanemi Warriors ha Galluure Maiduguri hebi walliinde ha ngomnati Jihakan dooko fijirde 2022 Nigerian Professional Football League (NPFL).
Kadima ngomnati Jihakan hokki mukaamu hooreejo tokkere nden keso enanta seketeriijo El-Kanemi warriors FC Modu Adamu Bata hawtaade bee Mohammed Ali.
Eltoobe ben 2 jabi Dereeji seedsramku mabbe iga nyennde Alamiisa.
Jawaabu hooreejo, Alhaji Sheriff Bukar tefri hokkaabe mukaamuuji din be wada fodde bawde mabbe ko yaarata tokkere nden yeeso yeeso.
Render jawaabu, Mohammed Ali wangini seyo muudum nden holli waduki ko haandi ngam jahargal yeeso hebi.
Kadima hooreejo commitiwa ngan, Ibrahim Zanna kyum bo wi O seyi sanne bee hokkol mukaamu yaaki anndube shaanu fijirde boll Kosde.
Nden O wadanibe do’a kawtal koppi enanta Jahargal yeeso.
SADIQ ALFA


text:
Torraaji walla tiiɗallaaji ɗi rewɓe ɗanniiɓe heɓata e safaari maɓɓe
Saakitaama ñannde :
Tedduɓe keɗiiɓe RFI Fulfulde, on jaaraama, bismilla mon e yewtere men Dinngiral Rewɓe dow rfi Fulfulde.Yewtere ndee toɓɓeere mum ana haala ko faati e rewɓe ɗanniiɓe. Holko saabi ɓee rewɓe ana ngaɗe ko boni? Holko woni sabaabu yoppugol ɓe cuuɗi maɓɓe e sukaaɓe yaha e leyɗe janane?Hamaat JALLO jooɗaniiɗo rfi fulfulde Moritani waɗanii en jantoore e dow ɗanniiɓe. Moritani ana tawaa e leyɗe ɗe ɗannotooɓe ƴaɓɓortoo. Fadima SI nultondiraaɗo RFI Fulfulde Dakar, yewtidii e sukaaɓe ɗanniinoɓe.Aysata Njaye yo gooto e rewɓe ɗanniiɓe ngartiraaɗo. Omo tawaa e walde wi’eeteede Nelaaɗo Ɗanniiɗo. Fedde adunaru daraniide ɗanniiɓe OIM moƴƴinii nduu sandu ɗanniiɓe ngam yimɓe heɓa kabaaruuji e tiiɗallaaji kañun e torraaji ngonɗi e ɗannagol.
E taskaram men garoowo en kalan ko faati e darnde rewɓe e diina. Holko haani wonnde darnde rewɓe e ender ndiinaaji ɗii? Holko ɓe haani waɗude ngam hetude potal e ngal gollal?.
Oɗon baawi hokkunde miijooji mon e dow tonngoode amen WhatsApp 00 221 76 644 12 74.
Oɗon mbaawi hokkude mijjooji mon e dow toɓɓere nden. Tonngoode amen WhatsApp 00 221 76 644 12 74
Oɗon mbaawi heɓude ɗee yeewte fuu e dow hello amen Facebook e Twitter: RFI Fulfulde


text:
FULBE MEDIA
MIYETTI ALLAH
E Hannde MiYetti Allah Wadi Kawral e do Abuja
Kawtal ngal ndaari no Fulve woniri jooni e no ve jodori
be Anndini Fulbe Koolana bibbe mabbe dow yare-yare
Nden be noddi wiigo mawve kolana Sukaave Waxoove ko haana
Dow Acca,
Nden be beydi e wiigo Rewbe Fulbe Acca Yaago Cippal
ngam no jooni woniri,
nden be beydi e wiigo kala Pullo fof (fuu) acca yaago banngal (teegal)
e be acca Rewbe Mabbe faa Jemma e inaare Fijirde ngam hakkilanki Zaman,
e timmorde Joonde Nden be Anndini wiigo Subol garoowol ngol ujune didi e Sappo
e jewe tati.
Kawtal ngal ni Yiimbe jewi inaaje fere-fere e bo Niijeriya ngam wargo Kawral ngal.
FULBE MEDIA


text:
Ina gasa tawa Nuwaasoot meeɗaa wulirde no hikka nii. Ko ɗum tagi yimɓe ɓee ina lorli lorla ɓurtuɗo, tawi paabo alaa. Yimɓe fof ko ñawɓe paawle ɗe hay gooto anndaa to ngummorii. Ɓowɗi e koowooje mbaɗtii fiɗde yimɓe naange e hoore kellew hay nder mbeddaaji.
Ina gasa tawa Nuwaasoot meeɗaa wulirde no hikka nii. Ko ɗum tagi yimɓe ɓee ina lorli lorla ɓurtuɗo, tawi paabo alaa. Yimɓe fof ko ñawɓe paawle ɗe hay gooto anndaa to ngummorii. Ɓowɗi e koowooje mbaɗtii fiɗde yimɓe naange e hoore kellew hay nder mbeddaaji.
E leyɗe aduna ɗee kala, ko wayi nii so kewii, kala keɓe dowla ko ɗuum kuccitanta. Laamu Muritani jaɓaani haalde e humpitde yimɓe ko oo bone woni. Ɓe toppitii ko waɗde jeeyngal ngal alaa hoore alaa laawi, jowitiingal e ko ɓe inniri “kaaldigal”. Maa mbiyaa laamu woodaani e leydi hee.
Nguleeki hikka noon ina yaaji e winndere hee. Yeru, ñalnde aljumaa 31 sulyee nguleeki mawki naatii nokku biyeteeɗo fuɗnaange ɓadiiɗo oo. Nguleeki kii yettiima e 74°C e won e gure Iraan. To Bagdaad, laamorgo Irak, ki yettiima e 50°C. Hol no ɗum wonirta ? Nguleeki so yettiima 45-50°C njiyataa ko bibje buubi ina cumi; so wonii 74°C hol ko heɓtotoo ɗi ?
Eɗen ciftora, e sulyee 2013, nguleeki kii yettiima 81°C to wuro wooto ina wiyee Dharan to Sawuud ! Kiiɗoo nguli e ɗii nokkuuji ɗiɗi kaal-ɗen dow ɗii, meeɗaaka yiyeede e winndere hee ko adii jooni, hay so tawii ko goonga nii fuɗnaange ɓadiiɗo jeyaa ko e nokkuuji ɓurɗi wulde e Leydi men ndii.
Ƴeewaa noon, e hitaande 2003, nde nguleeki ŋabbi haa hedde 40-45°C to Orop, ko maayɓe haa keewi ! Fotde 70 000 maayɗo !


text:
Wonaa jooni jooni, ko ɗoo e duuɓi 20, hedde 2030. Japon miijii ko mahde «isin yiite» weeyo baawoowo heɓɓaade cereeli naange waɗta ɗum yiite, nelda ɗum leydi (nelda en) e mbaydi sereendu laseer (rayon laser) walla e mikroo-onde (micro ondes). Ɗumɗoo wonaa fenaande, ko goonga, sibu laamu Japon toɗɗiima nii pelle njiylawu potɗe tabitinde ko haalaa ko. Ina jeyaa heen sosiyatee mawɗo toppitiiɗo ko fayti e semmbe e weeyo biyeteeɗo Mitsubishi Heavy Industries, potɗo gollondirde e Duɗal njiylawu paytuɗo e laakon weeyo kon koɗaaka, duɗal denndinngal ko ina wona 17 sosiyatee, tawi ina jeyaa heen sosiyateeji ɗi keew-ɗen nande
Wonaa jooni jooni, ko ɗoo e duuɓi 20, hedde 2030. Japon miijii ko mahde «isin yiite» weeyo baawoowo heɓɓaade cereeli naange waɗta ɗum yiite, nelda ɗum leydi (nelda en) e mbaydi sereendu laseer (rayon laser) walla e mikroo-onde (micro ondes). Ɗumɗoo wonaa fenaande, ko goonga, sibu laamu Japon toɗɗiima nii pelle njiylawu potɗe tabitinde ko haalaa ko. Ina jeyaa heen sosiyatee mawɗo toppitiiɗo ko fayti e semmbe e weeyo biyeteeɗo Mitsubishi Heavy Industries, potɗo gollondirde e Duɗal njiylawu paytuɗo e laakon weeyo kon koɗaaka, duɗal denndinngal ko ina wona 17 sosiyatee, tawi ina jeyaa heen sosiyateeji ɗi keew-ɗen nande
e huutoraade kaɓirɗe mum en, ko wayi no Mitsubishi Electric, NEC, Fujitsu et Sharp …
Ɗowata golle ɗee noon Nokku weeyo Japon (Agence spatiale japonaise (Jaxa)) gonɗo e ngoon wiɗto gila e kitaale 1970.
Hol no miijo ngo siyirta ? Miijo ngo ko werlaade satelit haa yettoo e nokku deŋal*, nokku mo tooweeki mum tolnii e 36 000 kiloomeeteer. Oon satelit ina nawori panooji naange (panneaux photovoltaïques) potɗi waɗtude semmbe naange (cereeli naange) yiite. Oon semmbe yiite waɗtee laseer walla mikroo-onnduuji, ngam neldeede leydi men. Ɗoo noon heɓɓotoo ɗiin cereeli laseer ko antenaaji parabol moolanaaɗi to bannge mawnugol hade mum en waɗteede kadi yiite mo mbaaweten huutoraade.
Wiɗtooɓe ɓe mbiyi «ɓayri ko semmbe ceniiɗo mo ɓeeɓataa, a min miijii maa ɗum wallu en ñawndude caɗeele ŋakkeende semmbe kam ɓeydagol nguleeki leydi men ndi ngol kuutoragol won ɗiin gaasuuji saabotoo ». Ɓe ciftini wonde «annoore naange gasataa e weeyo». Ina woodi. Sibu keeweendi semmbe e oon nokku mo cifi-ɗen, ina sowoo laabi jeetati haa sappo semmbe naange jettotooɗo leydi men ndi, nde tawnoo toon, alaa ko faddotoo ɗi, wonaa weeyo, wonaa duule. Yanti heen, toon alaa jamma, alaa biiruuji (waylo sahaa, ko wayi no ndunngu walla ceeɗu ekn ..). Ɗum noon, semmbe o ɓeeɓataa.
Hade satelit oo neldeede weeyo ɗo e hitaande 2030, won golle goɗɗe poti tawo waɗeede. Isin naange potɗo werleede dow o, maa yeñtin fotde miliyaar watt (ko ina huɓɓa fotde 17 miliyoŋ ampul), tawi njaru mum ko hedde 23 UM wonande kala kiloowatt-waktu (kilowattheure) ; coodgu kiloowatt-waktu jooni ina sowoo ɗum laabi jeegom.
E miijo Jean-Jacques Favier, karallo to Nokku Ngenndiijo ko fayti e Wiɗtooji weeyo to leydi Farayse « ɗum alaa caɗeele to bannge karallaagal, kono tan ina ɗaɓɓi ngalu keewngu sibu ko maa tonuuji keewɗi kaɓirɗe neldee nder weeyo. Yanti heen neldirgol semmbe o cereeli laseer walla mikroo-onduuji ina waɗi geɗe ɗe kuɓindaaka tawo, yanti heen ina waɗi gagga kisal yimɓe e sato ».
Bookara Aamadu Bah
Ƴoogirde : lefigaro.fr


text:
Mi heɗtiima widewooji e ojooji yiɗɓe yuɓɓitin’de haala Farba Ngom kono pulaar ena wiya so konngol rufii hoccataako.
Laamu e jawkal aduna, e ganndal ena jibinana aade bewre, ko ɗuum addani yoga e laamɓe hannde ko murteende nanngiɓe.
(1)Senegaal alaa ɗemngal ngenndi, njogiɗen ko ɗemɗe ngenndiije.
(2)Neɗɗo moƴƴo, pinɗo, malaaɗo, so tawii ɗemngal ena hiiɓa, añɓe ena ndarii jamma e ñalawma ngam yiɗde warde ɗemngal ma neeniwal, aɗa haani daraade caloɗa, kono wonaa aɗa wallita ɓeen.
(3)Yonti kala laamiiɗo biyoowo mbiymi nde ɓe nganndinte en ngalaa ko ɓuri leñol ngol, etee alaa ko firti leñol so wonaa ɗemngal ngal. #Yero_Dooro_Jallo ena wiyatnoo so ɗemngal maayi leñol maayi. So ɗemngal wuuri leñol wuuri. Kala mo daraaki e wallude en no ɗemngal pulaar ɓamtorii, oon haanaani daraade ena naamndo en daaɗe men.
(4)Teskaama hannde e nguuɗo laamu yoga e sgataaɓe ɓe leñol ngol yaakorno eɓe ndartii hannde darnde gertooɗe e nder gallle, foccude, joggude, ko aldaa e gollude, ɗum noon mbiyen ɓe kes walla kus.
#Tijjaani_Aan ena wiyatnoo bonni laamɓe ko haarde, kala e maɓɓe kaarɗo jamfoto leñol ngol, walla daroo ena wiyaa miin mi jinngata tawa noon hay Geno koko jinngi.
(5)Ena jeyaa e ko jibinii ɗee caɗeele woni famɗude humpito, e salaade heɗtaade renndo mum, ngati so wonaano wonde faalkis laamɗo pullo haanaani faljude ɗee paljanɗe, ngam ɗii duuɓi cakkitiiɗi ko e hareeji ɗemngal tan ngonɗen.
Laana ndiwoowa ka ngenndi Senegaal en njiyi koɓe famɗin-ɓe toon ɗemngal pulaar.
Laana njoorndi ka (Teer) ko hono noon kadi ɓe mbaɗiri.
Tarngo ngam fof en (LPT)ko hono noon.
Ayaawo ngenndi (RTS) ko ɗoon ɓuri bonde.
Haa yettii gollorɗe ngenndi saha kala ko caɗeele teskiɗen heen, ngam kala jahɗo toon ɓe mbiyata ko eɓe mbaawnu-ma yo a haal ɗemngal gonngal, so a tiiɗaani e ko ngonɗa ko, tawtaaɓe.
https://fb.watch/c5hbHCW3XA/
YIMRE PULAAR.
PULAAR KO ƊEMNGAL AM, KO NGAL ƊEMNGAL WONI FIƊTAANDU AM.
MI ƁAMII NGAL ƊEMNGAL NO AFO JALTUƊO E AM, YIƊDAM E MAGGAL MI FAWAANI E PINAL WALLA GANNDL.
PULAAR KO NGAL DAKMUNGAL, BELNGAL, NGAL ƊEMNGAL KAY KO NGAL TIMMUNGAL.
GILA TO DOOSƊE, DUTTORƊE, CELLUKA MAA ƊAƊI MAGGAL, KALA MO YAWI NGAL, ANNDAA FAAYIIDA MAGGAL.
AFRIKA E YAAJEENDE MUM, PULAAR HUUƁTIDINI KEERI MAGGAL, ALAA TO NGAL ƊEMNGAL WONAANI NGAM CARAGOL HAALOOƁE, WINNDOOƁE E MAGGAL.
SO MIƊO HAALA NGAL MI TAMPATA NGAM NEWAARE ENA TAWEE E MAGGAL.
SO MIƊO JAŊTOO E MAGGAL HAALA JUUTATA HAA MI JOOKO E MAGGAL.
ƊEMNGAL E PAAFTORƊE MUM, KELME KESE E KIIƊƊE ENA TAFEE E NDER MAGGAL.
PULAAR KO ƊEMNGAL ÑEEÑ-ƳU NGAL JANNGU PAHMAA HOL KO SOOMI E NDER MAGGAL, YIƊ NGANNDAA HOL KO WONI DAKAMME E NDEE MAGGAL.
PULAAR KO AAN ƁURANIMI NEENE E BAABA AM, CUDDIIƊO E ƁIƊƊO KO NGAL ƊEMNGAL HEEWI ƁERNDE AM, KALA MO YIƊI NGAL MI YIƊMAA E BELDAL, KALA MO AÑI NGAL MI AÑMA KO ALDAA E DUTTAL.
SO GOOL ENA DOKTANA YUMMUM.
SO MBORTU ENA WOYANA YUMMUM.
SO LIINGU ENA HISA E MAAYA MUM.
SO DOOMBURU ENA DAƊA E NDER NGASKA MUM.
SO ULLUNDU ENA WUURA E RADDO MUM.
SO FAWRU ENA HAARA SONNGA MUM.
JAALAL ENA WELTOO E HAALDE ƊEMNGAL MUM.
ƊEMNGAL PULAAR KO DOW.
JAALAL LEÑOL BAH.


text:
Ciftoren seeɗa taariik. Sawuud e Kataar ko leyɗeele aarabeeɓe gonɗe e nokku lollirɗo « Golf arabik » walla « Golf persik » walla mbiyen sorfundu aarabiiru to fuɗɗaange hakkundeejo. Leyɗeele cattiiɗe sorfundu kala, gila dawaaa dawi njuɓɓiri ko no dowlaaji gaadanteeji nii, ko « Emiraaji » tan, mbaadi dowla keso ari e majji tan ko jamaanu tiimaandi koloñaal, teeŋti noon e ndi Enngele ndii. Dowlaaji Golf ko jeeɗiɗi : Kuwoyt, Iraak, Bahreyn, Omaan, Kataar, Sawuud e Emiraaji arabeeji dentuɗi. Ɗiiɗoo dowlaaji kala ko aarabeeji, yoga e majji nii iwdi mum en ko kaanaŋkeeri Otomaan wonnooɓe e oon sahaa e les tiimaandi Turk en ko adii tiimaandi koloñaal. Dowlaaji ɗii kala faggudu mum en ɓuri tuugaade ko e petroŋ. Ko ɗuum alɗini ɓe hay so tawii noon eɓe njarribii geɗe faggudu goɗɗe, ko wayi no njulaagu, baŋkeeji, fiyakuuji faggudu goɗɗi ko ɗum addani e ngaal banngal Bahrein ɓurde alɗude e dowlaaji keddiiɗi ɗii. Sawuud noon hoonorii e leyɗeele goɗɗe ɗee ko ɓurde ɗum en yaajde e wonde ɗum fedde baafal leyɗeele juulɓe (ko toon woni hajjirde juulɓe sabu ko toon suudu kaaba sompaa, nulaaɗo lelii). Ɗum fof ina rokki Sawuud martaba e nder leyɗeele juulɓe kala.
Golwole Golf. Ina teskini noon gila e koonagol Amerik e nder aduna oo e fuɗɗoode teeminannde noogasiire, hakkille Amerik ina hucci e oon diwaan no feewi, teeŋti noon to bannge faggudu petroŋ e compugol tuddule mayri koonu ngam hanndaade yoga e aduna oo. So eɗen ciftora, golwole mawɗe mbaɗii e nokku hee : hakkunde Irak e Iraan, laabi ɗiɗi hakkunde Amerik e wallidiiɓe mum e Iraak. Kala heen wolde junngo Amerik inan heen so tawii nii wonaa kañum woni e lammba hee. Wolde hakkunde Iraak e Iraan e kitaale 80 ko amerik ngemmbi Iraak e gardagol Saddam, rokki ɗum kaɓirɗe yo yan e Iraan, ina anndaa noon e oon sahaa, luural mawngal ina joli hakkunde Amerik e Iraan e gardagol Khumeyni.
Kono caggal ɗuum kadi, nde wonde Iraak haawtiima mbaawka mum to bannge konu sabu kaɓirɗe heɓnoo e Amerik, felliti maapoyaade leydi Kowoyt, waɗta ɗum e njiimaandi mum. Ko ɗuum ɗoon saabii “wolde golf” adannde (1990-1991) hakkunde Ameriik e Iraak. Wonaa giɗli Ameriik e Kowoyt tolnii ɗoon, kono ko nafooje maɓɓe ɓe ndaɗndoynoo gila e boyli petroŋ haa e tuddule maɓɓe koonu kono kadi ko yiɗnoonde helde gerñe Iraak puɗɗiiɗo heewde doole e nokku hee, tee kadi ko ɓooriiɓe e juuɗe maɓɓe.
Ina jeyaa kadi e caɗeele nokku golf oo luure hakkunde leyɗeele ɗee jowitiiɗe e laabi diine lislaam : hakkunde Siyiit en e sunniit en, luural taweteengal e yoga e leyɗeele golf ɗee kono ngal ɓuri doolnude fof ko hakkunde Sawuud e Iraan, nde wonde ɓeen ngonaa aarabeeɓe kono ko juulɓe, keewal iraannaaɓe ko siyiit en, ko ɓeen kadi tami laamu nguu, Sawuud ko sunniyankooɓe hooniiɓe e laamu Makka.
Luural hakkunde Sawuud e Kataar. Ko ngooɗoo weeyo to bannge politigi ɓuri teeŋtude e leyɗeele golf kono e e ooɗoo sahaa leyɗeele Sawuud e Kataar ina luurdi haa ko ɗum jibinii taƴondiral hakkunde dowlaaji ɗiɗi. Hol ko aldi ɓe? Sawuud ko ko tuumi Kataar wonde ko kañum ƴaañi goomuuji innitortooɗi lislaam ownooji hakkillaaji e nder aduna oo, Kataar ina riiwti ɗum. Kono ko teskoto-ɗen e ooɗoo mudda, ɓooyaani ko laamɗo Amerik Donald Trump ummi Sawuud etee ko e oon mudda leydi Kataar holliri weltaare mum e toɗɗagol laamɗo keso to Iraan, huunde nde welaani Donald Trump e laamɗo Sawuud. E miijo ɗeen leyɗeele ɗiɗi hannde ko Iraan woni ƴañgal tiiɗngal ownooɓe (teroriste en) hannde gaa gaa luural to bannge diine hakkunde Iraan e Sawuud, ɗum ina waawi wonande Sawuud daliilu laabtuɗo e ko tuumi ɓe koo. Ina wiyee kadi ko adii nde Donald Trump wonata laamɗo Amerik heɓiino yillaade Kataar sabu fiyakuuji mum keeriiɗi ko yowitii e njulaagu (sabu ko o jula mawɗo e nder Amerik) kono a dañaani e oon sahaa sago makko sabu leydi Kataar jaɓaani wellitde mo e golle ɗe o ummaninoo ɗee. To bannge ownugol hakkillaaji ko goonga yimɓe heewɓe ina teskii wonde balle pelle ownooje hakkillaaji ndañata, ummortoo ɗum en ko e leyɗeele Golf ɗee teeŋti noon e Kataar kono noon e ngal bangal leydi Sawuud hisaani heen. Yeru, ɓurnoo tampinde aduna oo ko Ben Laden jeyaaɗo e leydi Sawuud galo maantinɗo e nder leydi walla nii mbiyen kooreeji mum fof ko alɗuɓe, amo jeyaa e ɓurnooɓe tampinde Amerik, ko kanko saabinoo njanngu Amerik e hitaande 2001. Ko woni goonga koo, Dowlaaji ɗii e koye mum en mbaawaa tuumeede ko kam en mballata ownooɓe ɓee kono ko yontaaɓe leyɗeele ɓee, teelɗuɓe tawa ko jom jawdi en keewi rokkude ɗeen pelle ownooje jawdi ndi mbaɗirta bonannde mum en. Ina teskini ko ɓeen teelɗuɓe keewi neldude balle keewɗe feewde e pelle diiniyankooje gollotooɗe e nder leyɗeele men, ina jooɗtoraa ɗum fof ko laabi no lislam sarorii e nder aduna oo, moyyo heen oo e mo ownooɓe en kuutortoo oo.
Ballal Kataar e njanngu pelle ownooɓe to Maali jaaytaama e oon sahaa haa leydi Mali ɗeɓi yantude e njiimaandi maɓɓe. Ɗum firti tan ko tuumi Kataar koo ina waawi tuumde Sawuud, ko ɓuri sikkeede ko addi luural maɓɓe ko ko Kataar duwanii laamɗo Iraan koo, huunde muusnde Amerik etee ina laaɓi Sawuud ko sibooru Amerik wonnoo hannde kadi ɓuri gila Donald Trump jooɗtii e jappeere hee.
Ndaw katantaagal e ko Moritani koo ! Ko haawi en kay ko hol ko addani laamu Abdel Ajiiju taƴondirde e Kataar sabu tan Sawuud taƴondirii e mum ? Woownoo ko so leyɗeele juulɓe luurdii, leydi juulɓe keddiindi doga e maslahaa hakkunde joomum en (no koyɗe leydi Gine yiɗi dogrude hakkunde maɓɓe nii) mbele ina mbeldita kono wonaa duuñtude jayngol haa luural ɓeydoo. Ko ɗum waɗi katantaagal Moritani no “dawangal kogga” won ko soomi (dawangal kogga yiynoo ko bamɗi ina ndimndee woni e tuuɗde). Ina jooɗtoraa ko jotondire keewɗe gonɗe hakkunde Moritani e Sawuud tuugiiɗe e jawdi caabii ɗuum haa ɗum ɓurtanii ɓe ko ɓe kebatnoo e Kataar, yeru Opitaal Butelmiit walla koɗorɗe ɗe ɓeen mahantunoo Moritani to Jidrel Mohgen (e nannalla ɗum dartinaama). Hay so tawii darnde leydi Senegaal ina hakkindii, hay so faamnanaaki won e yimɓe sabu Senegaal nodditii jooɗaninooɗo ɗum toon, darnde Moritani e Komoor ɗee ko ɓurtuɗe.
Baɗte ndeen darnde fuɗɗiima feeñande leyɗeele ɗee sabu leydi Kataar ƴettii kuulal wonde kala ummotooɓe e ɗeen leyɗeele “ndokketaake yamiroore naatde leydi Kataar” hay so tawii ɓe mbiyii kam “ɓe ndiiwataa hay gooto” wonande wonnooɓe toon ɓee, Senegaal kam maa ɗum lor ɗum no feewi (so tawii kay ɓe njettiima taƴondiral) sabu yoga e jom jawɗeele mum ina njotondiraa toon tawi heddiiɓe ɓee kam kaalaaka.
Yoga e ɓesngu Moritani ina mettini no feewi e taƴondiral e Kataar ngal sabu ɗum yahdaani e nafoore leydi ndii, ɗum yahdaani e hakkille jotondire moƴƴe ndi leydi ndii jogii gila nde sosaa. Jotondire hakkunde dowlaaji foti tuugaade ko e nafooje ɓesnguuji mum en e jokkere enɗam fotnde wonde hakkunde leyɗeele juulɓe waasa wonde jotondiral “heɓi dawnaagu” tawa joomum hiisotoo tan ko dañal keɓeteengal heen ngal.
Gelaajo


text:
Jamma 21 ina jofi 22 saawiyee 2017, catal FƁPM Suwoyraat yuɓɓinanii sagataaɓe Pulaar ɗiɗo, hono Umaar Hammaat Daat e Mammadu Jibiriil Jah, hiirde mawnde teddungal, sabu golle mum en e nder pelle wuro ngoo haa teeŋti noon e Fedde Ɓamtaare Pulaar e Muritani kam e darnde mum en e cagataagal mum en e nder renndo ngoo e sifaa ɓurɗo yaajde. Ɗum ari ko timminde golle, sabu maɓɓe heɓde fooftere (alateret).
Hiirde mawnde fuɗɗiinde heede waktu 22ɓo, udditiriraande jaŋde Al Ɓuraan tedduɗo e oo, caggal ɗuum ko hoyreejo catal FƁPM Suwoyraat hono Umaar Muusaa Sih ƴettii konngol ngam salminde e bismaade fuutankooɓe nootitiiɓe e hiirde ndee. Rewi heen ko kalfinaaɗo jeeyngal kam e njuɓɓudi hiirde ndee hono Aliyun Njaay holliti njuɓɓudi hiirde ndee. Ndeen o joofnii ko goomu pinal catal FƁPM Suwoyraat naatiri dingiral ɓoornanteeri pinal njooɗndi e daaɗe belɗe ceekɗe niɓɓere jammaagu e jimol “hol fof ko foti wonnde darnde men e oo aduna ?” Rewi e maɓɓe ko goomu pinal Ɓoggee e diiwaan, wiɗi heen golle paayodinɗe e yimre maɓɓe tiitoriionde “Jaŋde”. Nde ɓe njoofni Haamiidu Mammadu Bah yeewtani yimɓe ɓee nguurndam ceerno men UMAAR HAMMAAT DAAT. O holliti wonde Umar Hammaat Daat ko porofesoor karallaagal e nder Snim (ko kanko tan heɓi ndeen tiitoonde e jannginooɓe Muritaninaaɓe SNIM haa e ñalawma hannde oo). O holliti humpito golle makko o woppaani darnde makko to bannge dawrugol kam e nder renndo ngoo, to bannge pinal haa e pelle gure ɓoggeenaaɓe e nder wuro Suwoyraat ɗoon ɗo o jeyaa e sosɓe Fedde Fulɓe “Dental Kawral e Musiɗal”, o jeyaa kadi e goomu hoohooɓe daraniiɓe nanondiral e koɗdigal moƴƴal hakkunde leñol ngol e leƴƴi koɗdaaɗi, guurdaaɗi. O ardiima goomuuji keewɗi jibinɗi siyaara ceerno Muttaar Taal (weluya Allah e mum). O anndinii en ceerno Umaar Daat ko neɗɗo muñɗo potnduɗo yimɓe, jiɗɗo leñol mum, e leƴƴi ɗii fof kam e leydi Muritani. O holliti heen wonde Ceerno Umaar Hammaat Daat ko neɗɗo baawɗo reende musiɗɗaagal, toownuɗo jokkere enɗam, jiɗɗo fuutankaagal, jiɗɗo daɗndude pinal e ɗemngal pulaar. O holliti heen Ceerno Umaar Hammaat Daat jeyaa ko e jagge toowɗe, gadane Fedde Ɓamtaare Pulaar e Muritani, teskaaɗo e batuuji mum mooɓondiral kala, jeyaaɗo e ñiiɓnuɓe nde e nder Nuwaadibu e Suwoyraat, gidiiɗo wallifaade defte karallaagal e ɗemngal Pulaar (yeru teelteelal) fiili leppi coñce e ñeeñal keewɗi.
Caggal ɗuum, yimooɓe njimi, jabbaaji ngami, hade Haamiidu Mammadu Bah ƴeftitde konngol ngam jubbande en e nguurndam Mammadu Jibiriil Jah mo Baabaaɓe. O holliti cagataagal oon e darnde mum e ɓamtugol pinal leñol men. O fammini wonde Mammadu jibiriil Jah ko e jaale leñol men jeyaa, jibinaaɗo to Baabaaɓe, naati ɗoon jaŋde Al Ɓuraan e jaŋde leslesre haa nde o ƴettaa e SNIM. O hollii en wonde Mammadu Jibiriil jannginii heewɓe, e nder sahaaji mettuɗi, yeru 1989 haa 1991, etee o wonii koolaaɗo kuuɓal catal (1978-1987), o ardiima goomu jaŋde (1988 -1990), o tawtoraama laabi 2 batuuji mooɓondiral FƁPM to Nuwaasot. Mammadu Jibiriil Jah ko neɗɗo teeyɗo keewɗo hakkille keewɗo muñal jiɗɗo leñol mum daraniiɗo dental kam e gollal celluɗo fiɓnde mo yahtirtaa caggal. Ko renndunde fiɓnde golle e ɓamtude leñol addi cehilaagal hakkunde Mammadu Jibiriil Jah e Umaar Hammaat Daat haa e nguu ñalngu ngu ɓe ƴettidi alataret.
Caggal ɗuum, hoyreejo catal ngal, hono Umaar Muusaa Sih mo Seeno Busooɓe e Mammadu Sammba Bah mo Tulde tawi ko e tawtoreede Maiyram Sih mo seeno busooɓe e Jeynaba Alasan Jeŋ mo Haayre Mbaar e yeeso terɗe goomu pinal catal ngal, ñaati Mammadu Jibiriil Jah kam Umaar Hammaat Daat. Gooto e maɓɓe fof wakkinaama lefol teddungal fawanaa tenngaade, ɓoorninaa paɗe mukke, rokkaa seedanfaagal keptingol sabu darnde mum .
E oon jamma, Goomu pinal Mbaañ arduɓe e nehdi pellital yarlitaare, waɗani en yimre waɗnde faayiida waajotoonde leñol, anndinoore ko ndimaagu e golle e baɗle ɓooyooje tiitoriinde “kinɗe men”. Goomu pinal Sannga Moli Baaraaɗi holliti tinndinoore ngam jeertinde jibnaaɓe e waajaade sukaaɓe janngooɓe “so doole ndonkii yoo doole keɓɓo”. Jowol Sahre Seɓɓe jirwiniri hiirde ndee ngamiri.
E timmoode en mantii catal FƁPM Suwoyraat nde yuɓɓini ndee hiirde teddungal kam e Goomu pinal Mbaañ, fedde Saanga Moli Baaraaɗi, e Jowol Sahre, e kam e Ɓoggee e diiwaan, e goomu jabbaaji (rap) hono System Z, e Goomu sooninkooɓe, yantude e Rajo FM Suwoyraat e gardagol Abdul Soh, hoyreejo fedde Sippirooji e kiirɗeeli pinal. E kuuɓal, banndiraaɓe fof njaaraama e ndii nehdi ndi kolliri e ngal muñal ngal ɓe kolliri sabu wonaa huunde weeɓde darneede e jaangol ko ina tolnoo e waktuuji tati. Banndiraaɓe hoɗdaaɓe hono safalɓe nootitii ɓee, kañum enne njaaraama. So ɗemɗe fof mbiyi neɗɗo ko moƴƴo tawata ko o moƴƴo, waɗde en puuraani so en mbiyii Umaar Hammat Daat e Mammadu Jibiriil Jah ko yimɓe tedduɓe, en kaalaani mehre sabu teskuya ndee yiɗde tafiinde hakkunde maɓɓe e fuutankooɓe, hakkunde maɓɓe e gollodiiɓe maɓɓe, hakkunde maɓɓe e leƴƴi koɗdaaɗi, kono kadi hakkunde maɓɓe kamɓe ɗiɗo.
Haamiidu Mammadu Bah, kalfinaaɗo jaŋde catal FƁPM Suwoyraat.
Njettoor Umar Hammaat Daat
Mi fuɗɗooriima innde Allaahu, mi juulii e nulaaɗo makko. E innde amen e innde ɓesnguuji amen kala, min njettii Fedde Ɓamtaare Pulaar e Moritani e pelle gure daraniiɗe pinal e ɓamtaare e nder wuro Suwoyraat. Ko hono noon Min njettirta yiɗɓe e musiɗɓe kala fuɗɗunooɓe maa addunooɓe ballal mum en e oo belaa weltaare e teddungal. Ko FBPM waɗi ɗoo koo ina mawni e amen sabu wuro ngoo fof, gila e banndiraaɓe haa e leƴƴi koɗdaaɗi kala, kawritii ɗoo. Min njettii noon Allaahu hono min njettirta jiknaaɓe amen e yiɗɓe kala. Miin e musiɗɗo Jah Mammadu Jibiriiru fof a min njenanaa min ɓuraani adiiɓe amen ɗoo ɓee liggaanaade leñol ngol, kadi min ndaɗaani hay gooto e yontidaaɓe amen ɓee. Yo Allaahu yoɓ on jinngere ndee, sabu ko ɗum jinngere leñol e jibinannde fulɓe e wuro ngoo kala. Kala ko dañaa ɗoo e ɓural, min ndutii ɗum e Yiilirde Ngenndi e Yiilirde Catal Suwoyraat, sabu worɓe suusɓe saasɓe dadiiɓe, dariiɓe, haanduɓe e ko ɓuri teddungal oo jamma ina toon.
Umar Hammat Dat


text:
Home -- Fulfulde -- Perform a PLAY -- 054 (Someone cries, the others smirk 2)
54. Goɗɗo no wulla, åeya no jala mo 2
Himo woɗɗitii suudu ndun ka senngo nano leydi Israa’iila ndin, ben-gootooåe sappoo no taýita leeåi baali ɗin ka nder oorirde (hito aatannde baali ɗin).
Nawliigu ngu åe nawli ngun miññiraawo maååe on accitaali åe.
Ben-gooto 1 : "Ko honɗun Yuusufu oo hoyɗoowo woni e huuwude ɗee balɗe ɗoo?"
Ben-gooto 2 : "Hino nanndi wa si Alla yewtii mo wondema o wontay aaden nantuɗho innde, sujjanen mo. Eyoo eyoo, mi nanaali haa hannde ko åuri ɗun e jalnaade."
Ben-gooto 1 : "Haa jooni miɗo nawli dolokke makko pikkaaɗo mo ben makko ñowani mo on."
Ben-gooto 2 : "Acciren nii yewtugol fii ɗun. Ɗun bonnay en tun hakkil. Oorirɗe hecciɗuɗe ɗen fii wurooji no åuri ɗun hittude."
Ka suudu, ben makko no miijaade fii åiɗɗo mun on.
Baaba : "Yuusufu, miɗo aani fii ben-gootooåe maa åen. Hara hiåe e jam? No gasa hara kulle buruure ɗen jokki baali ɗin. Yahu ndartaa si goɗɗun heåaali ɗi."
Yuusufu habbaaki ko åuri e fanɗude fii yo o nangan ko o haani waɗude kon. Åaawo wullitagol, o ɗoftii kisan. Yuusufu seppi kilooji buy. Ben-gootooåe makko åen haynii mo ka woɗɗitii.
Ben-gooto 1 : "Ndaaree, e hino jom koyɗi on. Ko onon yo musiååe, warren oo."
Ben-gooto 2 : "Hita on waɗu ɗun. Bugoɗen mo ka nder woyndu."
Ruubaynu, afo on, miijo makko ngon fellintini mo. Himo faalaa dandugol ben-gooto makko on.
Yuusufu åadii. O anndaano hay huunde e eååooje bonɗe ɗe åe eååani mo ɗen.
Yuusufu : "Yo åuttu wona on, yo musiååe. Ko honno fewndorɗon?"
Ben-gooto 1 : "Ɗun yaadaa e maa. Tinno addaa ɗoo dolokke maa pikkaaɗo on, men hollete ko honno woyndu sifori iwi ka dow haa ka ley."
Yuusufu : "Oo'owoye! Selee lan! Ko honɗun mi waɗi?" (hito yanal ngal ka nder woyndu)
Banni hari ndiyan alaa nder ton. Kono hakkee ko ndu luggi tawi Yuusufu waawataa ýawande hoore mun.
Yuusufu : "Faabee! Faabee! Yaltinee lan ɗoo, miɗo faalaa yaltude ɗoo, hiɗon nanude? Faabee lan!"
Ben-gootooåe makko åen no jalude, hiåe jooɗii ka ɗowdi, hiåe ñaamude. Tun nde wootere, lappol seteeɓe waɗɗiiåe ngelooɗi mun hewti.
Ben-gooto 1 : "Miɗo anndi ko honɗun waɗeten. Yeeyen mo."
Ben-gooto 2 : "Ngoo miijo no moýýin yo Yahuuda. Onsay en seeday e makko, senditen mbuuɗi ɗin hakkundeeji men."
Haaju on lannii. Ben-gootooåe makko åen yeeyi Yuusufu wano maccuɗo yeeyirtee e leydi jananiri coggu tammaaji 20. Åe mari dolokke makko pikkaaɗo labaaɗo on, åe artirani mo ben maååe. Hari himo moddi ýiiýan.
Ben-gooto 1 : "Baaben, men yiitii ɗun ɗoo. Hara wonaa dolokke pikkaaɗo Yuusufu on nii?"
Baaba : "Hiihii. Kullii buruure seekitii mo. O maayii! Yuusufu mo an on maayii!"
Åe suuɗiri junuubu maååe on fenaande, ben maååe hoolii ɗun.
Yo bone on yaltu ka nder åernde maååe. Kono Alla lontinirii bone on moýýere nafa Yuusufu.
Miɗo humpaa anndugol ko honno on taariika yaaroyta yeeso. An kadi men?
Yewtooåe : Fillitotooɗo, ben-gootooåe åen ɗiɗo, Yuusufu, Baaba
© Copyright : CEF Allemagne


text:
Browsing Tag
Lagos
Hukuuma hakkilanta shaanu ledde karminaade, NDLEA nanngi Ledde kramde ko hewtanta bilionji haa juude Chief Afam Mallinson Emmanuel Ukatu bii saare Abba Kyari ballo hooreejo police’en mobe darni kuude. Haalakan wurti haa hunnduko!-->!-->!-->…
AFN: fuddan fijirde duggudu haa Lagos
Yebre hakkilanta shaanu pijirle doggudu nder Lesdi Naajeeriya (AFN), wi subtan fijoobe fijirde nden tippungel do dum tammi wadeeki haa fattude yaba nder Gasol Lagos. Kastaabe fijoobe fijirde nden do tuume mooban haa Jihawol Lagos!-->!-->!-->…
Kuude Laanawal Lesdi iga Lagos Yaaki Calaber fudde te.
Ministaajo shaanu jahale Mr. Rotimi Amaechi wi yerduye Ardiido Lesdi Naajeeriya Muhammadu Buhari hokkibe bosesel fudduki kuude Laanawal Lesdi ngal yaata Lagos enanta Calaba bee jawdum. Mr. Amaechi wi toni ha ngal fuddaama!-->!-->!-->…


text:
Home -- Fulfulde -- Perform a PLAY -- 073 (Shock in the classroom 1)
73. Duɗɗande nden ka lekkol 1
Gurte ɗen lannii. Mi weltaaki! Kono jannde nden e ndee hitaande aldaa e wulaa. Jannganaakuuåe åen no mottondiri hiåe darii ka ley leggal wi’eteengal aslahi, hiåe waɗi mojoboy mojoboy. Hari hiåe åornii conci åaawooji, kono ko non åe fewndornoo ontuma. Hari hiåe waɗude hollitaare. Tentinii non oo wi’eteeɗo Yaaquuba. No woniri woo, ko non åe woniri.
Yaaquuba : "Heɗitee! Åay jannoowo keso on hewtii, himo waɗa hollitaare, anndee wonde o neeåidataa e men. Men raɗike jannooåe tato, awa oo ɗoo kadi o neeåidataa e men ko juuti kanko kadi men!"
Jiwo 1 ka duɗal : "Gooto waawataa en jiiåude, hay si tawii meɗen ɗoftii fota, awa kadi meɗen jebbilii" (fow no jala no jala).
Jiwo 2 ka duɗal : "E hino mo ka o arata, naaten tinna ka duɗal."
Jiwo 1 ka duɗal : "Ko honno oo hewtiri ka ɗuɗal men ɗoo?"
Jiwo 2 ka duɗal : "Direkteer on wi’i ko Alla woni ko addani en mo ɗoo."
Yaaquuba : "En waɗay no o faaliree iwugol ɗoo" (Fow jali).
(Hito talenru ndun ka duɗal)
Talenru ndun waɗi hito. Kanko Yaaquuba e weldiååe makko åen hiåe jooɗii ka safawol wongol åaawo. Hiåe humpaa, hiåe habbinoo yi’ugol ko feýýata kon. Jannoowo on ari haa ka duɗal. Hari himo labaa, himo ndaara duɗal ngal fow.
Jannoowo : "On finii e jam, sukaaåe woråe e rewåe. Hiɗen haani faamondirde hakkundeeji men e ndee hitaande ɗoo. Si tawii ɗun wonay hitaande moýýere, haray hiɗen hanndi e fokkitande moýýere hannde. Immee, mi jeejii on. Waɗen toraare."
Toragol? Hari ɗun diwi jannganaakuuåe åen. Hakkee ko kanko Yaaquuba o ŋalɗi, o immii o darii kisan, o tummbidiri juuɗe makko ɗen.
Jannoowo : "Iisaa Joomiraaɗo, wallito men no men gollira e no men nanondirira e ndee hitaande ɗoo. Men jarnii ma fii kala jannganaakuujo, miɗo toraade fii no mo kala åurtira anndirgol ma sabu hiɗa yiɗi men mo kala e amen. Aamiina!"
Jannganaakuuåe åen faamaali ko ɗun firi. Kono tornde makko nden meemii åerɗe maååe ɗen. Jannoowo on no faalaa yo åe ekkito anndugol annabi Iisaa åayru kanko annabi Iisaa himo yiɗi åe. Hari haa hannde åe nanaali sugu ɗun. Åe heåaali saa’iiji buy fii no åe miijitora. Hari hiåe lannidi tun e duɗɗanåe maååe aranere nden, onsay segondu on ari. Mi yeetoyto ma ko feýýi kon onsay ka taariika hikkiiɗo on.
Yewtooåe : Fillitotooɗo, Yaquuba, jiwåe åen ɗiɗo ka duɗal, jannoowo
© Copyright : CEF Allemagne


text:
Yeewtere udditanaande on ngam waawon okkude miijooji mon e kabaaruuji jolɗi e nder yontere ndee
Saakitaama ñannde :
Ka taskaram men On Tottaama Konngol hannde e aljuma 3 lewru 9ɓuru hannde, ko yeewtere udditiinde wonnoo. On waɗii naamne e ngartii kadi e ji’anɗe mon ko faati e kabaruuji yontere ndee. Kettoɗen.
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Ɗume Iisa Almasiihu wi’ani hoore mum?
To a ƴami koo moy nder duniyaaru “Ɗume a numata dow Iisa Almasiihu?”, a heɓan jaawaabu feere feere. Ammaa to a ƴamino Iisa Almasiihu ƴamol ngol, noy o jaabeteno? To a ƴamino mo “An, a moy?”, ɗume o wi’eteno? Woodi ko a tawata nder Deftere Linjiila ngam wallugo ma faamugo ko Iisa Almasiihu wi’i dow hoore maako, ngam paama o moyjo. Sey en piista jonta ko a tawata nder Deftere Linjiila dow haala ka kadi.
Bolle ɗe Iisa Almasiihu wolwi ɗon jur nder Deftere Linjiila bana pukaraajo maako Yuhanna winndiri ɗum. Yuhanna (malla Yahya) wonino gooto nder pukara’en nayo mo Iisa Almasiihu arti suɓugo, nden o tokki wondugo bee maako nder mooɓgal pukara’en “Sappo e ɗiɗo”. O jooɗodake bee Iisa Almasiihu, o nyaamdi bee maako, o nani ko Iisa Almasiihu wolwi bee noppi maako, o meemi mo bee juuɗe maako. O winndi Linjiila ngam haa keɓen faamugo ko Iisa Almasiihu wi’i e ko o waɗi yaake o ɗonno bee pukara’en maako.
Ndaa ko Yuhanna winndi:
“Ko winndi nder deftere nde’e, ɗum winndaama ngam haa on nuɗɗina Iisa woni Almasiihu, Ɓiɗɗo Allah, ngam on keɓra ngeendam nder innde maako bee nuɗɗingo mo” (Linjiila Yuhanna 20: 30).
Waato, ko en tawata nder Linjiila Yuhanna ɗum winndaama ngam haa paamen moy woni Iisa Almasiihu ngam nuɗɗinen mo e keɓen ngeendam nduumiiɗam. Jonta en ndaara ko Iisa Almasiihu wi’ani hoore mum.
Min woni nyaamdu ndu hokkata ngeendam
Iisa Almasiihu wi’i: “Min woni nyaamdu ndu hokkata ngeendam. Koo moy wari haa am, meetataa maatugo dolo (waato weelo) sam. Koo moy nuɗɗini yam boo, meetataa ɗomɗugo sam.” (Linjiila Yuhanna 6.35).
Wakkati Iisa Almasiihu wolwi bolle ɗe’e ɗum daynindiraay bee yaake nde o waɗino kaayeefi nyaamnugo yimɓe ujine njowo bee tamseeje jowi e liɗɗi ɗiɗi. Koo moy seyi bee ko o waɗino. Ngam maajum yimɓe ɗuuɗɓe tokkake mo koo toy, ɓe ngiɗaa accugo mo sam. Ɓe numi teema o tokkoto nyaamnugo ɓe bana nii! Ammaa Iisa Almasiihu yecci ɓe taa ɓe cuklano haala nyaamdu wonnotoondu, ndikka ɓe keɓa nyaamdu tabitanndu, hokkandu ngeendam nduumiiɗam. Nden o yecci ɓe sey kaŋko waawata hokkugo ɓe nyaamdu ndu’u. Yimɓe ƴami mo: “Kaayeefiwol ngole a waɗata ngam haa min nuɗɗine?”. Ɓe numi teema o tokkitinan hokkugo ɓe nyaamdu bana ko saalino wakkati annabi Muusa ɗonno ardo Isra’iila’en nder ladde. Wakkati man nde weeti fuu Allah jippini nyaamdu diga asama, baakin duuɓi cappanɗe nayi Isra’iila’en nguurdi bee maaru.
Nden Iisa Almasiihu jaabi ɓe, o wi’i: “Min woni nyaamdu ndu hokkata ngeendam. Koo moy wari haa am, meetataa maatugo dolo sam. Koo moy nuɗɗini yam boo, meetataa ɗomɗugo sam”! Ɗume Iisa Almasiihu yiɗi wi’ugo bee bolle ɗe’e? Sey en nyaama ɓanndu maako na?! Naa non. O ɗon yecca yimɓe sey kaŋko waawata huuɓidingo haaje ɓernde neɗɗo. To goɗɗo nuɗɗini Iisa Almasiihu e ko o wi’i nden ɓernde maako de’itan bana reedu haarndu ɓaawo nyaamugo, malla bana mo yari, ɗomɗiti. Iisa Almasiihu wi’i kaŋko oon o he’i ngam hokkugo en ngeendam nduumiiɗam. Ndaa ko Iisa Almasiihu wi’i boo: “Min woni nyaamdu yeeru, jippiindu diga asama. To goɗɗo nyaami ndu, o yeeɗan haa abada. Nyaamdu ndu mi hokkata mo, ɗum ɓanndu am. Mi hokkan ndu ngam haa duniyaaru yeeɗa” (Linjiila Yuhanna 6.51). Waato Iisa Almasiihu ɗon yecca yimɓe o hokkan yoŋki maako ngam haa yimɓe nuɗɗinɓe mo keɓra kisndam bee maako. Kaŋko tan waawata huuɓidingo haaje ɓernde neɗɗo fuu.
Min woni annoora duniyaaru
Iisa Almasiihu wi’i: “Min woni annoora duniyaaru. Koo moy tokki yam, yahataa nder nyiɓre fahin, ammaa o heɓan annoora ndokkanka ngeendam” (Linjiila Yuhanna 8.12).
Iisa Almasiihu wolwi bolle ɗe’e saa’i o ɗonno ekkitina yimɓe nder haykaliiru, haa Urusaliima. O wolwi ɗum neeɓaay ɓaawo wakkati juulde wi’eteende juulde bukkaaji (malla ‘Sukkot’ bee wolde Ibraniŋkoore). Nder juulde man woodi al’aada diina Yahuudu’en bee huɓɓugo pittirlaaji (waato jayniirga) mawɗi ngam yaynugo haykaliiru. Bana nii Yahuudu’en ɗon ciftora no Allah waŋgiri bana yiite wakkati o hisni ɓe diga juŋngo Firawna yaake annabi Muusa, nden Allah yayni annoora muuɗum dow laawol maɓɓe ngam taa ɓe kalka. Koo ndeye nder Deftere Tawreeta, annoora laatake bana misaalu baawɗe Allah, kisndam ɗam Allah hokkata. Annabi’en feere feere mbolwi dow annoora ka:
- Annabi Esaaya winndi dow Almasiihu: “Allah wi’i …Mi waɗete a annoora ummaatooje, haa kisndam am yotto keeri duniyaaru” (Esaaya 49: 6).
- Annabi Mika: “Koo to mi ɗon jooɗi nder nyiɓre, Jawmiraawo woni annoora am!” (Mika 7: 8).
- Annabi Dawuuda: “Jawmiraawo woni annoora am e kisndam am, moy kulanmi?” (Jabuura 27: 1).
- Annabi Habakuk wolwi dow Allah: “Bana ɗelko annoora, laasi naaŋge ɗon ngurto juŋngo maako, ton baawɗe maako ɗon cuuɗi” (Habakuk 3: 4).
Bee faamugo haala ka fuu, Iisa Almasiihu wolwani Yahuudu’en, o wi’i ɓe kaŋko woni annoora, ammaa naa annoora ngam maɓɓe tan. Iisa Almasiihu wi’i kaŋko woni annoora ngam asli duniyaaru fuu. Ɗume Iisa Almasiihu yiɗi yimɓe paama bee bolle ɗe’e? O laatake bana pittirla ngam yeeso maako ɗon yayna na?! Naa non. Iisa Almasiihu ɗon wolwa haala kisndam yoŋki neɗɗo fahin. O wi’i to goɗɗo tokkake mo, nden o accan yahugo nder nyiɓre – waato o wurtake majjere, o heɓti laawol asama ngam o tawi kisndam yoŋki maako bee Iisa Almasiihu. Ammaa, to goɗɗo tokkaaki mo, nden o ɗon nder nyiɓre tawon, o majji, o halkan boo. Iisa Almasiihu woni annoora duniyaaru. Koo moy tokki mo yahataa nder nyiɓre fahin, ammaa o heɓan annoora ndokkanka ngeendam.
Min woni dammugal
Iisa Almasiihu wi’i: “Min woni dammugal waalde baali. Aartuɓe yam warugo fuu, ɓe wuyɓe, jaɓtooɓe, ammaa baali nananaay ɓe. Min, mi dammugal, to goɗɗo nastiri bee am, o hisan” (Linjiila Yuhanna 10. 7-9)
Iisa Almasiihu wolwi bolle ɗe’e ɓaawo yamɗitinki bumɗo. Moodiɓɓe Farisa’en ngudini bumtuɗo ngam o nuɗɗini Iisa Almasiihu yamɗitini mo, nden Iisa Almasiihu ewni moodiɓɓe ɓe’e boo bana wumɓe ngam ɓe nuɗɗinaay mo. Nden Iisa Almasiihu tokkitini bee balndol feere, o nandini moodiɓɓe Farisa’en bana “wuyɓe, jaɓtooɓe” , o wi’i : “Koo moy mo nastiraay waalde baali gal dammugal, ammaa o diwi kowaagol, o nasti, goɗɗo oo gujjo, jaɓtoowo. Ammaa mo nastiri dammugal, kaŋko woni gaynaako baali” (Linjiila Yuhanna 10. 1-2). Farisa’en paamaay ko Iisa Almasiihu yeccanno ɓe, nden Iisa Almasiihu tokkitini wolwango ɓe bee balndol fahin ngam faamtingo ɓe kaŋko woni dammugal.
Ɗume Iisa Almasiihu yiɗi wi’ugo, “M̍in woni dammugal” ? Ngam fiistugo maana ka’a, sey en paama dow dammugal ngale Iisa Almasiihu wolwanta nder balndol ngol. O ɗonno wolwa dow dammugal waalde baali. Wakkati man, waalde baali marino dammugal gootal tan, ammaa walaano dammugal bee leɗɗe, malla ƴombe, sey gaynaako on waalotono haa dammugal ngam maɓɓugo waalde bee jemma. Ngam nastugo waalde, sey baali nasta ngal dammugal, ngam wurtaago waalde boo sey ɗi ngurtoro dammugal. Iisa Almasiihu wi’i kaŋko woni dammugal, to goɗɗo nastiri bee maako hisan. Iisa Almasiihu ɗon yecca en woodi “dammugal” gootal tan haa en kisa, haa en keɓa ngeendam nduumiiɗam – Iisa Almasiihu on woni dammugal man. Iisa Almasiihu ɓesdi wolwugo no o waawri hisnirgo yimɓe ngam kaŋko woni dammugal – o wi’i: “Gujjo ɗon wara ngam wujjugo e mbarugo e halkugo. Min mi wari ngam haa yimɓe keɓa ngeendam, ɓe keɓa ɗam bee feecaare” (Linjiila Yuhanna 10.10). Iisa Almasiihu yiɗi paamen sey kaŋko waawata hisnugo en, sey kaŋko waawata yottingo yimɓe haa ngeendam nduumiiɗam, sey kaŋko waawata hokkugo en gondal bee Allah nder feecaare bilaa sooynde.
Min woni gaynaako booɗɗo
Iisa Almasiihu wi’i: “Min woni gaynaako booɗɗo. Gaynaako booɗɗo ɗon hokka yoŋki muuɗum ngam baali mum” (Linjiila Yuhanna 10.11).
Bolle ɗe’e tawaama nder balndol gootol bee ko Iisa Almasiihu wi’ino naane (Min woni dammugal). Iisa Almasiihu ɗon wolwana moodiɓɓe Farisa’en wakkati man, o ɗon foonda hoore maako bee maɓɓe. Iisa Almasiihu wi’i “Min woni gaynaako booɗɗo” ammaa kamɓe ɓe laati bana “durooɓe ngam ngeenaari …O doggan ….ngam walaa ko yaali mo bee baali” (Linjiila Yuhanna 10.12-13). Iisa Almasiihu ɗon waŋgina sooynde enɗam maɓɓe wakkati ɓe ngurtinno bumtuɗo mo Iisa Almasiihu yamɗitinno.
Nde Iisa Almasiihu wi’i o gaynaako booɗɗo o ɗon yecca en no o waawan aynugo en, nyaamnugo en, durugo en, humtango en haaje meeɗen fuu. Baali mari haaje gaynaako ngam ɗi mbaawataa aynugo ko’e maaji – saafaandu waran hippaago ɗi, malla gujjo waran hirsugo ɗi. Ammaa to gaynaako ɗon, o faddanto ɗi masiibooji. Ko Iisa Almasiihu wolwi haa ɗo nanndi bee ko annabi Daawuda winndi nder Jabuura 23, “Jawmiraawo woni gaynaako am, mi sooyataa koo ɗume …”. Fahin, Iisa Almasiihu nanndini hoore mum bee Baabiraawo maako.
Iisa Almasiihu ɓesdi fiistugo ko woni nder bolle ɗe’e – naa o gaynaako booɗɗo ngam aynugo en tan. O laati gaynaako ndokkanɗo yoŋki mum ngam baali muuɗum. Waato, Iisa Almasiihu ɗon waŋgina noy o tammi waɗugo ngam hisnugo yimɓe ɓe nuɗɗini mo (waato baali maako): O maayan ngam maɓɓe ngam haa ɓe ngeeɗa foroy. Ammaa naa o maayan tan, o ummititto boo. O wi’i : “Baabiraawo yiɗi yam, ngam mi hokkan yoŋki am, nden mi hoosita ki fahin. Walaa mo hoosata yoŋki am, ammaa min hokkata ki bee hoore am. Mi woodi baawɗe hokkugo ki, mi woodi baawɗe hoosititgo ki boo. Kanjum woni umroore nde Baabiraawo am hokki yam” (Linjiila Yuhanna 10. 17-18). Anniya Allah ngam hisnugo yimɓe woni nuɗɗingo maayde e ummitineeki Iisa Almasiihu. Iisa Almasiihu nanndini kuugal ngal o tammi waɗugo bee hokkugo hoore maako ngam meeɗen, bana gaynaako mo hokkata yoŋki mum ngam baali muuɗum.
Min woni ummitinoowo e geeɗinoowo maayɓe
Iisa Almasiihu wi’i: “Min woni ummitinoowo e geeɗinoowo maayɓe. Koo moy nuɗɗini yam yeeɗan, koo to o maayi boo. Koo moy geeto, nuɗɗinɗo yam, maayataa sam” (Linjiila Yuhanna 11.25-26).
Iisa Almasiihu wolwi bolle kaayniiɗe ɗe’e wakkati maayde soobaajo maako Laazarus. Ɗum waɗi balɗe nayi diga Laazarus maayino, e Iisa Almasiihu walaano ton. Nden nyalaade nayaɓre o wari, o ɗon wolida bee Marta, deerɗiraawo debbo maayɗo. Iisa Almasiihu wi’i mo Laazarus ummititto, Marta numi o ɗon wolwa dow ummitineeki yimɓe fuu nyalaade darŋgal. Nden Iisa Almasiihu jaabi mo bee bolle ɗe’e: “Min woni ummitinoowo e geeɗinoowo maayɓe. Koo moy nuɗɗini yam, yeeɗan, koo to o maayi boo. Koo moy geeto, nuɗɗinɗo yam, maayataa sam”. Nden Iisa Almasiihu holli no bolle ɗe’e gooŋɗi – o wurtini Laazarus diga yenaande, o yeeɗitinaama!
Ɗume Iisa Almasiihu yiɗi wi’ugo “Min woni ummitinoowo e geeɗinoowo maayɓe”? O yiɗi en paama o mari baawɗe koo dow maayde boo. Ngam daliila man koo to en fuu en maayan, to en nuɗɗini Iisa Almasiihu nden maayde marataa baawɗe dow meeɗen. Iisa Almasiihu wi’i “Koo moy nuɗɗini yam yeeɗan, koo to o maayi boo” – waato, mo nuɗɗini Iisa Almasiihu anndan fakat haa o yottoto ɓaawo maayde, o yeeɗan fahin bee Allah. E noy Iisa Almasiihu heɓiri baawɗe dow maayde bana nii? Ngam Iisa Almasiihu woni Wolde Allah, e “ngeendam iwi haa maare” (Linjiila Yuhanna 1.4). To ngeendam iwi haa Iisa Almasiihu nden o waawan jaalaago maayde, o waawan hokkugo ngeendam haa nuɗɗinɓe mo boo. Iisa Almasiihu ɗon yecca en o ɓuri maayde baawɗe, o waawan riiwugo maayde haa foroy. Fahin o gooŋɗini haala ka’a bee ummitaaki maako nyalaade tataɓre ɓaawo maayde maako. Koo maayde waawaay jogaago mo nder yenaande.
Min woni laawol e gooŋga e ngeendam
Iisa Almasiihu wi’i: “Min woni laawol e gooŋga e ngeendam. Walaa mo yahata haa Baabiraawo, sey bee am”. (Linjiila Yuhanna 14.6)
Iisa Almasiihu wolwi bolle ɗe’e wakkati o ɗon bee pukara’en maako, o hiiri bee maɓɓe, nden jaŋngo maajum boo o anndino o maayan. O ɗon faamtina ɓe no o ɓadake dillugo. O arti wi’ugo ɓe: “On anndi laawol yahugo haa njahanmi” (Linjiila Yuhanna 14.4). Ammaa Tomas, gooto nder pukara’en Iisa Almasiihu, wi’i mo: “Jawmiraawo, min anndaa haa a yahata, noy min anndirta laawol maajum?”. Waato pukara’en Iisa Almasiihu paamaay ko o wi’ino ɓe, ɓe paamaay o ɗon taasko dillugo haa asama fahin. Nden Iisa Almasiihu yecci ɓe laaɓɗum, o wi’i: “Min woni laawol e gooŋga e ngeendam. Walaa mo yahata haa Baabiraawo, sey bee am.” Iisa Almasiihu yiɗi pukara’en muuɗum paama kuuje tati dow hoore maako:
- Iisa Almasiihu woni laawol
- Iisa Almasiihu woni gooŋga
- Iisa Almasiihu woni ngeendam
Iisa Almasiihu arti wi’ugo “Min woni laawol” . O wi’aay kaŋko woni laawol gootol caka laabi feere. O wi’i kaŋko tan woni laawol ngol yahrata yimɓe haa Allah, Baabiraawo maako. E ɗume woni laawol ngo’ol? Iisa Almasiihu ɗon yecca pukara’en muuɗum haa toy laawol kisndam yoŋki tawete, haa toy laawol asama woni. O wi’i laaɓɗum kaŋko on woni laawol kisndam, walaa laawol feere sam. Iisa Almasiihu ɗon yecca en fuu, sey kaŋko waawata yahrugo marɓe hakke haa Allah Jawmiraawo – walaa laawol feere, sey bee maako tan.
Iisa Almasiihu tokki wi’ugo, “Min woni gooŋga”. O wi’aay “Mi ɗon wolwa gooŋga”, malla “Mi ɗon holla on gooŋga” – koo to o waɗi bana nii boo. O wi’i “MIN woni gooŋga.” Iisa Almasiihu yiɗi pukara’en maako paama ko o wolwi fuu diga naane, ko o huuwi fuu diga naane, ko o holli ɓe fuu diga naane, ɓe mbaawan hoolaago ɗum, ɓe mbaawan hoolaago mo boo ngam kaŋko WONI gooŋga.
En jaŋngino ɓooyma Iisa Almasiihu woni Wolde Allah. Fodde Linjiila Yuhanna, “Wolde Allah laati neɗɗo marɗo ɓanndu, jooɗi caka meeɗen” (Linjiila Yuhanna 1.14). En fuu en anndi Allah fewataa. Daliila man Iisa Almasiihu waawi wi’ugo “Min woni gooŋga” ngam o ɗon holla en no Allah wa’i. Allah Jawmiraawo woni gooŋga e Wolde Allah boo ɗum gooŋga – kayre woni Iisa Almasiihu.
Tataɓre, Iisa Almasiihu wi’i “Min woni ngeendam” . Bolle ɗe’e nanndi bee ko Iisa Almasiihu wolwino wakkati o ummitinno Laazarus diga maayde. Iisa Almasiihu mo tagaaka, kaŋko woni Wolde Allah e “ngeendam iwi haa maare” (Linjiila Yuhanna 1.4). O waawi yeccugo pukara’en maako kaŋko woni ngeendam. Ngeendam iwi haa maako, e o hokkan ngeendam haa koo moy nuɗɗinɗo mo boo. Bolle Iisa Almasiihu feere nder Linjiila Yuhanna 3.16 mbi’i : “Allah yiɗi duniyaaru masin. Ngam maajum o hokki Ɓiɗɗo maako bajjo. Koo moy nuɗɗini Ɓiɗɗo oo, halkataa, ammaa o heɓan ngeendam nduumiiɗam”.
Min woni inabohi gooŋgaahi
Iisa Almasiihu wi’i: “Min, mi inabohi gooŋgaahi, Baabiraawo am woni jawmu ngesa” (Linjiila Yuhanna 15.1).
Iisa Almasiihu wi’i: “Min woni inabohi, onon on lice” (Linjiila Yuhanna 15.5).
Bolle ɗe’e, ɗe Iisa Almasiihu wolwani pukara’en muuɗum laatake bana balndi ɗiɗi. O arti wi’ugo “Min woni inabohi gooŋgaahi” . Leɗɗe inabooje tawaama jur nder lesdi Isra’iila. To a laari nder Deftere Tawreeta e Jabuura, a tawan mbinndi feere ɗon kuuwtinira lekki inabohi bana balndol dow ummaatoore Isra’iila. Misaalu man ɗon nder Jabuura 80, Isra’iila nanndinaama bee lekki inabohi. Taariha ummaatoore Isra’iila ɗon holla noy Allah yurminirta yimɓe ɓe o suɓino diga wakkati Ibrahiima, koo nde ɓe ɗowtanaakino mo, koo nde ɓe ɗonno tuurtana mo. Ammaa jonta Iisa Almasiihu wi’i kaŋko woni “inabohi gooŋgaahi”, o tuurtantaa Baabiraawo maako, o ɗowantono mo foroy. Diga Allah ewni Ibrahiima, haɓɓi alkawal bee maako, wi’i mo “Ngam daliila maaɗa asli duniyaaru fuu keɓan barka” (Laataanooji 12.3), ɗum anniya Allah ngam koo moy heɓa kisndam. Ammaa sey bee garki Iisa Almasiihu anniya Allah ka’a gooŋɗiri. Iisa Almasiihu woni “inabohi gooŋgaahi” ngam sey bee maako asli fuu keɓrata kisndam.
Iisa Almasiihu tokki yeccugo pukara’en maako “Min woni inabohi, onon on lice”. Bee bolle ɗe’e Iisa Almasiihu yiɗi ɓe paama no ɓe mbaawan waɗugo nafuda, bana lisal inabohi rimirta ɓiɓɓe. Lisal waawataa rimugo ɓiɓɓe sam sonaa to ngal hawti bee inabohi tum. Non boo pukaraajo Iisa Almasiihu waɗata. O wi’i: “To on ngondaay bee am on mbaawataa waɗugo koo ɗume” (Linjiila Yuhanna 15.5). Waato, mo yiɗi tokkaago Iisa Almasiihu, sey o “tabita nder kawtal bee Iisa Almasiihu”, ngam feere maako o waɗataa nafuda sam.
Nde Iisa Almasiihu ewni hoore muuɗum “inabohi gooŋgaahi”, o yiɗi en paama no Allah neliri mo ngam hisnugo asli fuu nder duniyaaru. O yiɗi tokkiiɓe mo boo paama no ɓe keɓirta mawnugo nder nuɗɗinki e waɗugo nafuda nder duniyaaru. O wi’i : “Bana no lisal inabohi rimataa ɓiɓɓe, sonaa to ngal hawti bee inabohi, bana non onon boo, on mbaɗataa nafuuda sonaa to on ɗon tabiti nder kawtal bee am” (Linjiila Yuhanna 15.4).
Min woni mo ngonmi
Iisa Almasiihu wi’i: “Ngam to on nuɗɗinaay min woni mo ngonmi, on maayan nder hakkeeji mooɗon” (Linjiila Yuhanna 8.24).
Iisa Almasiihu wi’i: “Mi ɗon wi’a on ɗum jonta, diga ɗum siwaa laataago ngam haa on nuɗɗina, min woni mo ngonmi to ɗum waɗi” (Linjiila Yuhanna 13.19).
Fahin Iisa Almasiihu wolwi bolle ɗe’e ngam o yiɗi yimɓe paama fakat mo o woni. O yiɗi ɓe paama kaŋko woni kisnoowo, e ko o wi’anno hoore maako fuu ɗum gooŋga.
Iisa Almasiihu huuwtiniri bolle “Min woni mo ngonmi” bee anniya. Wakkati Allah Jawmiraawo ewni Muusa, Allah bee hoore mum wolwi bana nii: “Min woni mo ngonmi” (nder Deftere Tawreeta, Gurtaaki 3.14). Nden kam, Iisa Almasiihu yiɗino nanɓe mo fuu paama: bana no Allah woniri non kaŋko boo o woniri – walaa ko senndi Allah Jawmiraawo bee Iisa Almasiihu.
Woodi wakkati feere nde Iisa Almasiihu ɗonno wolwana Yahuudu’en, ɓe paamaay mo o woni. Fahin Iisa Almasiihu wolwi dow hoore mum, o wi’i: “Gooŋga mi wi’ata on. Diga Ibrahiima danyaaka, min mi ɗon” (Linjiila Yuhanna 8.58). Waato, Iisa Almasiihu yiɗi yimɓe paama o walaa fuɗɗoode e timmoode, o tagaaka, o duumiiɗo. Allah Jawmiraawo woni mo o woni. Iisa Almasiihu boo woni mo o woni. Daliila man, Iisa Almasiihu yecci pukara’en muuɗum: “Koo moy yi’i yam, yi’i Baabiraawo” (Linjiila Yuhanna 14.9). Walaa ko senndi Iisa Almasiihu bee Allah Jawmiraawo ngam ɓe fuu ɓe go’o.
Too, jonta en ndaari bolle ɗe Iisa Almasiihu wi’ani hoore mum. To a linyi Defte Allah fuu, a tawataa goɗɗo feere mo wi’ani hoore mum bana nii, sey Iisa Almasiihu tan wi’i ɗum. E an, ɗume ngaɗata bee bolle maako …? A nuɗɗini ko o wi’anta hoore maako na …?
To a yiɗi jaŋngugo dow haala ka fahin bee Français sey a tokko jaŋngugo haa ɗo.


text:
Hannde Toɓɓere ndee na haɓɓodii yargo tabaa, torraaji mum e cellal neɗɗo [Oo taskaram ko fillitaaɗo]
Saakitaama ñannde :
Yarngol taba na heewi yoga na fiima maa na simmoo sigaar, woɓɓe na mura tabaa , na woodi kadi ñiiɓotooɓe ɗum. Ko ɗum waawi battaninde e cellal neɗɗo?Faa ɓeyden paaman e mum,en calminan Dr Umar BA to suudu safrirdu hopital jeneral "Garand Yoff" Senegaal .Ko safroowo ñawuuji jope (ɓumɓucce), Ko o hertorɗo ganndal tabaa e saɗɗaaji mum dow cellal ɓii-aadama.Ley yewtere nde, en keɗoto konnguli sakiraaɓe yoga, ko heɓiɓe e yarngo tabaa e ƴame ɓe njoganii safroowo mo tawdaɗen e yewtere nden hannde .


text:
Mi refta e konngol haaliyanke jiynooɗo ko faamaani, haawaa huli wiyi « ko woni ko ɗum haawnii haaɓnii no suudu wiinndu, niɓɓuru, ruŋtiindu wuro, yulndu e wuttulo ». Sikke alaa, ñalnde kala, daande ko wootere, bojji ko gooti, caɓɓitaali e pelooje ko goote. Refti heen ko naamnal « holi ko haɗi en ɓamtaade »?
Caɗeele won e men noon ko tooñde leƴƴi goɗɗi, e fawde ɗumen ko ngonaani e tuumde ɗumen ko mboyaani mbaɗaani. Ɗuum woni wiy de ko ɓeen kaɗi en yahde. Pulaar dee ene wiya « so hunuko haalaani goonga tan haalata ko fenannde, te haalde goonga sumataa toni ». Ndeen, so neɗɗo aandaama, wiyatee ko « kaalanee mo goonga ». Waɗde, so laawol rewaama, pot ɗen ko haalande koye men goonga, sabu ko en aanduɓe e majje.
Won magiyanke gooto wonnoo leydi Italie ina wiyee Polisinel. So omo ñoha, o ɗalata ko haa o faya e waɗde mago, tawa ko e tawtoreede arɓe yeeɓde e heɗaade mo fof. Ndeke ko o haali fof weejat no ko gumɗo yiyi , walla saroo saaktoo no ko paho nani. Ellee ko hono oon magiyanke moƴƴi e leñol men ngol. Woni gaybinoowo ñabbuuli maggol, mbele waasataa ɗo safaara dañaa.
Sabu ene wiyee so ñawu aybinaaka weeɓataa safrude. So en luɓiima Polisinel ɗemngal; mbiye « ñabbu men ko gooto haa ɗi keɓi ɗiɗi, walla nii ɓura ɗoon ». Eɗen mbiya en ɓittaama, ko heewi, en kaɗaama. Te mo woni kala e men, so heɓii heɓnataa banndum. So heɓaani, ayitoo, ruttoo aybina horeeru mum. Refti heen, alaa ko kaaldaten nanondiren, alaa ko pewjidten paamondiren saka tabitiniden, ko en yooɓiiɓe daaɗe men tan eɗen ngulla, eɗen njoofoo ɓe njoofaaki en, eɗen kaɓa, tikkanen ɓe tinanaani en, sabu mumen kanum en jogaade haajuuji e waasde woƴeede en. Jolfuɓe noon ene mbiya « tikkanɗo mo tinaani ɗum, heewi ko ñaldude coofnda ». Pulaar ɓeydi heen « tumminannde waandu haɗataa ƴiiwoondee toɓde ». Waɗde, holi ko haɗi ndarto ɗen seeɗa, njeeƴo ɗen haa ciftoren to ngummi ɗen, lemo ɗenaa ngannden ro tolni ɗen, njonngo ɗen yeeso haa nenane ɗen ko e laawol ngon ɗen?
Bone yonii kay en nanondiraani, en njiɗanondiraani jam, kono kay cuuren ayibaaji men kam woto woɗɓe nganndude sirluuji men, haa bonɓe e mumen ɓee ngitta ɗo woodi mbaɗta ɗo alaa, kisa ndaña no peewnitorii e men.
Dawriyankooɓe men ndonkii nanondirde saka pewjana en ko nafata en. Annduɓe men, gooto heen fof ene yawa heddiiɓe ɓee, sabu jooɗtoraade ko kanum daɗi yimɓe fof. So tawii noon ko ko fayti e ngenndiyanlooɓe men, ellee won heen ko ronkuɓe faamde nii ko woni darnde mumen, haa kala ɗo njooɗii, wonaa ko ene kaalana en ko deeƴata e hakkillaaji, alaa, kaalanta en ko holi kanum en. Ko ɓeenngoni ɓe haaliyanke gooto wiya Inndeyankooɓe. Nde tawnoo ko inɗe ɓe njiilotoo, ɓe njiilaaki ko ɓamtata renndo ngoo.
So en njanngaani, en liggaaki, en ndentaani, holi ko haɗi jannguɓe, liggii ndenti njawoo en? Pulaar ene wiy « so fowru faliima sagata tan, tawata yiyi ko e jaɓɓal mum ». Waɗde so en njawaama, ko enen mbaɗi. So en njiɗii yaltude e caɗeele, en njiɗondirat, niɗanondiren jam, nafondiren, ndenten, njanngen, liggo ɗen, mo woni kala, junngo mbeeɗen, kala heen jaɓɗo, e mum liggodo ɗen, maw-maw ngitten e koye men. « Njiɗanen mo woni kala ko njiɗan ɗen koye men ».
Malal Sammba GISE


text:
Home -- Fulfulde -- Perform a PLAY -- 152 (Pass it on 2)
152. Waɗee bolol 2
Oo’owoye, åe ɗamajan åen nayo habbanooki ɗun fewndo ko åe yollotoo ka nder daaka ayåe maååe åen, nawnuåe e weelaaåe.
Mo Ɗamajan goo 1 : "Hara mi yi’iray ɗun gite an ɗen? Ɗun hinaa ko laatotoo, wonaa goonga!"
Mo Ɗamajan goo 2 : "E ko non le woniri! Daaka kan waɗoraa! Ayåe åen eggii!"
Mo Ɗamajan goo 1 : "No gasa hara ko pilcol."
Kono wonaa pilcol. Åee Siriyankeeåe hundituåe saare Samariiya nden gila ko neeåi e åen faalanooåe weelingol Banii-Israa’iila’en alaano ton.
Ko hombo woni ko raɗii åe?
Kitaabul-Muggadasi on no yewti en fii on gundoo : Alla jom ngurndan ɗan on waɗanii åe hawa tiiɗuka iwrude ka dow wondude e konu moolanaangu. Åay non hiåe miijaade wondema Israa’iila’en jonnindiri juuɗe e koneeli go’o, åe yalti e nder kulol, åe dogiri hawjere.
Alla waɗii oo kaawake ka mutal naange wano åe ɗamajan åen nayo huuwirnoo non tigi, åe yahi åe hollitii e ngaño on.
Hari ko mayde nden åe habbii, e hin-le non ko ngurndan ɗan woni ko åe heåi.
Mo Ɗamajan goo 1 : "Ñaameteeji buy! Haa jooni mi waawataa hoolaade ɗun."
Mo Ɗamajan goo 2 : "Ɗun ko njelu! Ndaaree! Conci, kaŋŋe e kaalisi."
Åe ñaami, åe yari. Wano koyɗol, hiåe yahude e nder daaka kan.
Mo Ɗamajan goo 1 : "Ko huuweten kon hinaa ko feewi. Men waawataa miijaade fii amen tun. Meɗen haani haalande åen wonuåe ka nder saare ɗen kumpite moýýe. Sabu si en deýýii, hara åeya no maayude heege. Haray en tawaaåe e warugol åe."
Lanɗo on sikki wonde ɗen kumpite ko ɗayne immorde ngaño maååe on. Kono hari yimåe åen fow no eggidude ka sera saare, mi tawi ɗun ko goonga, åe hippii daaka Siriyankeeåe åen.
Ofisiyeejo jalunooɗo on yaaåaa ɗun woni sabu mayde makko fewndo ka dambugal saare.
Ɗun laatori wano Joomiraaɗo on daalirnoo non tigi.
Goɗɗo feññinii kumpite moýýe ɗen. On mo gomɗinii, daɗii. No moýýi hara goɗɗo fankaali.
Mi annditi ko annabi Iisaa maakunoo kon : Miɗo wuuri, onon kadi men hiɗon wuuri.
Himo faalaa yo yimåe åen wuuru. Ɗun non hinaa fii wuurugol tun, kono ko wuurugol haa poomaa.
Yogaaåe humpitaaki fii ɗun. Ko ɗun si hiɗen haani humpitude kumpite moýýe sifiiɗe ɗen fii annabi Iisaa. Hara hiɗa waɗude ɗun an kadi?
Yewtooåe : Fillitotooɗo, mo ɗamajan 1, mo ɗamajan 2
© Copyright : CEF Allemagne